**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL NEPRIEMOKŲ IR PERMOKŲ PRIPAŽINIMO BEVILTIŠKOMIS IR LEIDIMO JAS NURAŠYTI**

2024 m. vasario 8 d. Nr. T1-

Plungė

Vadovaudamasi Skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklėmis, patvirtintomis Lietuvos Respublikos finansų ministro 2002 m. vasario 11 d. įsakymu Nr. 40, Valstybinės žemės nuomos mokesčio administravimo tvarkos aprašu, patvirtintu Plungės rajono savivaldybės tarybos 2019 m. gegužės 30 d. sprendimu Nr. T1-137, Plungės rajono savivaldybės taryba n u s p r e n d ž i a :

1. Pripažinti beviltiškomis ir leisti nurašyti žemės nuomos mokesčio nepriemokas:

1.1. Fizinių asmenų valstybinės žemės nuomos mokesčio mokestines nepriemokas ir delspinigius, kuriuos išieškoti netikslinga ekonominiu požiūriu – 3,06 euro (1 priedas);

1.2. Bankrutavusią ir iš valstybės įmonės Registrų centro Juridinių asmenų registro išregistruotos uždarosios akcinės bendrovės valstybinės žemės nuomos mokesčio mokestines nepriemokas ir delspinigius – 5 204,66 euro (2 priedas).

2. Pripažinti beviltiškomis ir leisti nurašyti žemės nuomos mokesčio permokas:

2.1. Fizinių ir juridinių asmenų susidariusias valstybinės žemės nuomos mokesčio permokas, kurias grąžinti netikslinga ekonominiu požiūriu – 1,14 euro (3 priedas).

2.3. Fizinių asmenų susidariusias valstybinės žemės nuomos mokesčio permokas, kurių nėra galimybės grąžinti nepavykus surasti paveldėtojų, mokėtojų – 41,86 euro (4 priedas).

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Finansų ir biudžeto skyriaus vedėja Daiva Mažeikienė

Teisės, personalo ir civilinės metrikacijos vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Finansų ir biudžeto vyr. specialistė Lina Luotienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL NEPRIEMOKŲ IR PERMOKŲ PRIPAŽINIMO BEVILTIŠKOMIS IR LEIDIMO JAS NURAŠYTI“** |
| 2024 m. sausio 18 d.  Plungė |

1. **Parengto sprendimo projekto tikslai, uždaviniai.**

Pripažinti beviltiškomis fizinių ir juridinių asmenų susidariusias nepriemokas, permokas ir leisti jas nurašyti iš Finansų ir apskaitos valdymo, strateginio veiklos planavimo ir optimizavimo sistemos (-ų) programinėje įrangoje „MyLOBster“.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaudamasi Valstybinės žemės nuomos mokesčio administravimo tvarkos aprašo, patvirtinto Plungės rajono savivaldybės tarybos 2019 m. gegužės 30 d. sprendimu Nr. T1-137, 71 punktu, Savivaldybės taryba gali pripažinti beviltiška tą mokesčio mokėtojo mokestinę nepriemoką, kurios neįmanoma išieškoti dėl objektyvių priežasčių arba kurią išieškoti netikslinga ekonominiu požiūriu:

71.1. kai mirė mokesčio mokėtojas (fizinis asmuo), o įpėdiniai neperima su nuomos sutartimi susijusių teisių ir pareigų;

71.2. kai likviduotas mokesčio mokėtojas (juridinis asmuo) arba jis bankrutavęs;

71.3. kai priverstinio išieškojimo išlaidos didesnės už mokestinę nepriemoką – 6 eurai;

71.4. suėjus mokesčio priverstinio išieškojimo senaties terminui.

Nuomos mokesčio už valstybinę žemę administravimo tvarkos aprašo 71 punkte numatoma, kad mokesčio mokėtojo mokestines nepriemokas pripažinus beviltiškomis, beviltiška nepriemoka pripažįstami ir nesumokėti delspinigiai. Nepriemokos, pripažintos beviltiškomis, pasibaigia ir nurašomos iš apskaitos dokumentų, kai Savivaldybės taryba priima sprendimą nurašyti mokestines nepriemokas.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą bus patikslinta apskaita. Sumažės žemės nuomos mokesčio bendroji nepriemoka. Tikslesnė gautinų pajamų suma.

**4. Lėšų poreikis ir finansavimo šaltiniai.**

Sprendimui įgyvendinti papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Beviltiška pripažįstama ta mokesčio mokėtojo mokestinė nepriemoka (permoka), kurių neįmanoma išieškoti (ieškoti) dėl objektyvių priežasčių arba kurių priverstinai išieškoti netikslinga ekonominiu požiūriu, ar nesant galimybei grąžinti (permokas) nepavykus surasti mokėtojų, fizinis asmuo mirė, juridinis asmuo bankrutavo, suėjo priverstinio išieškojimo senaties terminas. Iš viso siūloma nurašyti beviltiškų nepriemokų – 5 207,72 euro ir permokų – 43 euro:

1 priede pateikta fizinių asmenų valstybinės žemės nuomos mokesčio mokestinės nepriemokos ir delspinigiai, kuriuos išieškoti netikslinga ekonominiu požiūriu, kai priverstinio išieškojimo išlaidos didesnės už mokestinę nepriemoką šešis eurus – 3,06 euro.

2 priede pateikta bankrutavusios ir iš valstybės įmonės Registrų centro Juridinių asmenų registro išregistruotos uždarosios akcinės bendrovės valstybinės žemės nuomos mokesčio mokestinės nepriemokos ir delspinigiai – 5 204,66 euro. Teisinis statusas – įmonė išregistruota, patvirtinta valstybės įmonės Registro centro 2023 m. birželio 2 d. raštu Nr. AG-3411.

3 priede pateikti fizinių ir juridinių asmenų susidariusios valstybinės žemės nuomos mokesčio mokėtojų permokų sumos, neviršijančios 2 eurų. Norint šias permokas nurašyti, netaikomas reikalavimas turėti dokumentus, įrodančius pastangas grąžinti permokas, nes ieškoti netikslinga ekonominiu požiūriu. Permokų suma – 1,14 euro.

4 priede nurodyti keturių mirusių asmenų susidariusios valstybinės žemės nuomos mokesčio permokos, kurias neįmanoma grąžinti nepavykus surasti paveldėtojų. Vieno mirusio asmens žinomam paveldėtojui buvo siųsti pranešimai dėl susidariusios permokos, tačiau nuo 2017 m. atsakymo negavome. Penktam asmeniui, kuriam susidarius permokos sumai nuo 2017 m. buvo siunčiami pranešimai, tačiau šis asmuo nesikreipė dėl susidariusios permokos grąžinimo. Bendra 4 priede pateikta permokų suma – 41,86 euro.

Mirusiųjų sąrašas patvirtintas Plungės rajono savivaldybės administracijos tuo metu buvusio Civilinės metrikacijos skyriaus 2023 m. liepos 3 d. raštu Nr. A20-1830.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Sprendimo projekto antikorupcinis vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės Finansų ir biudžeto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Patvirtintas sprendimo projektas nėra privalomas siųsti kokioms tai institucijoms, organizacijoms ir pan.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Finansų ir biudžeto vyr. specialistė Lina Luotienė