PATVIRTINTA

Plungės rajono savivaldybės

tarybos 2024 m. vasario 8 d.

sprendimu Nr. T1-

**ŽEMAITIŠKO RAŠTO METŲ MINĖJIMO PLUNGĖS RAJONO SAVIVALDYBĖJE PROGRAMA**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **PRIEMONĖS PAVADINIMAS** | **ĮGYVENDINIMO DATA** | **ATSAKINGA INSTITUCIJA** | **REIKALINGOS LĖŠOS** | **FINANSAVIMO ŠALTINIAI** | **APRAŠYMAS** |
| 1. | Žemaičių kalbos ir rašybos mokymai | 2024 m. vasaris–balandis | **Savivaldybės administracija** | 600 Eur | Savivaldybės biudžetas | Bus surengti žemaičių kalbos ir rašybos mokymai lietuvių kalbos ir literatūros, etnokultūros, pradinių klasių, ikimokyklinio ugdymo mokytojams ir visuomenei. Mokymų dalyviai sužinos apie žemaičių rašto ištakas ir tradicijas, išmoks pagrindinių rašybos ypatumų. |
| 2. | Žemaitiško rašto metų minėjimo logotipo sukūrimas | 2024 m. vasaris | **Savivaldybės administracija** |  |  | Bus sukurtas Žemaitiško rašto metų minėjimo logotipas, kuris kaip šiuos metus reprezentuojantis ženklas bus naudojamas rašant elektroninius laiškus, ant kai kurių dokumentų ir pan. |
| 3. | Žemaitiško rašto metų paminėjimui skirta skiltis Savivaldybės interneto svetainėje | 2024 m. vasaris | **Savivaldybės administracija** |  |  | Į šią svetainės skiltį bus dedama informacija, susijusi su Žemaitiško rašto metų paminėjimu: su tuo susiję Savivaldybės tarybos sprendimai, metų minėjimo programa, žemaitiškų raidžių rašymo instrukcija, informacija apie renginius ir t. t. |
| 4. | Žemaičių kalbos ir rašto aktualizavimas, populiarinimas | 2024 m. vasaris-gruodis | **Savivaldybės administracija** | 750 Eur | Savivaldybės biudžeto lėšos | Penkiose autobusų stotelėse, ant laukimo paviljono sienelių, bus įrengti stendai su žemaitiškai užrašyta miesto istorija, žemaitiškais posakiais, patarlėmis ir t. t. |
| 5. | Rašančiųjų žemaičių kalba konsultavimas, skatinimas, pagerbimas | 2024 m. vasaris-gruodis | **Savivaldybės administracija** | 200 Eur | Savivaldybės biudžeto lėšos | Atkreipti dėmesį į įstaigas, įmones, organizacijas, kurios savo renginių afišas, anonsus, anotacijas, programas rengs žemaičių kalba, įmonėms suteiks žemaitiškus pavadinimus, įrengs žemaitiškas rodykles ir pan. |
| 6. | Virginijaus Narkaus žemaitiško poezijos kūrinio „Luopšėnė“ leidyba, parodos organizavimas | 2024 m. gegužė–lapkritis | **Savivaldybės administracija** | 500 Eur | Savivaldybės biudžeto lėšos | Plungės rajono savivaldybės administracija organizuos Žemaitiško rašto metus reprezentuosiančio plungiškio Virginijaus Narkaus žemaitiškai parašyto kūrinio „Luopšėnė“ leidybą. Kadangi kūrinys iliustruotas ir yra tokio formato, kad jį galima eksponuoti, Savivaldybės administracijos pastate, o vėliau kitose erdvėse bus surengtos jo parodos. |
| 7. | Rajoninis dailyraščio, rašant žemaitišką tekstą, konkursas | 2024 m. gruodis | **Savivaldybės administracija,**  **Plungės „Saulės“ gimnazija** | 200 Eur | Savivaldybės biudžeto, įstaigos lėšos | Tai bus baigiamasis Žemaitiško rašto metų paminėjimo Plungės rajono savivaldybėje renginys, įtrauksiantis visų ugdymo įstaigų moksleivius, suaugusiuosius. Konkurso dalyvius vertins komisija, nugalėtojai bus apdovanoti. |
| 8. | Konkursas-žaidimas „Žemaitiškų žodžių medžioklė“ | 2024 m. gegužė–rugpjūtis | **Savivaldybės administracija, Plungės turizmo informacijos centras** | 200 Eur | Savivaldybės biudžeto, įstaigos lėšos | Bus skelbiamas konkursas: ir vietos gyventojai, ir turistai bus kviečiami Plungės rajono savivaldybės teritorijoje ieškoti užrašytų žemaitiškų žodžių, juos fotografuoti ir siųsti žaidimo organizatoriams. „Sumedžiojusieji“ daugiausiai žodžių bus apdovanoti. |
| 9. | Žemaitiški posakiai ant gatvės grindinio | 2024 m. gegužė–rugpjūtis | **Savivaldybės administracija, jaunimo organizacijos** | 300 Eur | Savivaldybės biudžeto lėšos | Pasidarius trafaretus, dažais ant šaligatvių išpurkšti įvairius žemaitiškus posakius, patarles ir pan. Senamiesčio a., Vytauto g., Telšių g., Babrungo slėnyje ir pan. |
| 10. | Žemaičių kalbos ir rašybos mokymai | 2024 m. vasaris–balandis | **Plungės viešoji biblioteka** | 200 Eur | Savivaldybės biudžeto, įstaigos lėšos | Plungės viešojoje bibliotekoje bus surengti žemaičių kalbos ir rašybos mokymai mokytojams, moksleiviams, visuomenei. |
| 11. | 2024 m. kalendoriukų-knygų skirtukų leidyba | 2024 m. sausis | **Plungės turizmo informacijos centras** |  | Įstaigos lėšos | Plungės TIC išleis du skirtingus kalendoriukus-skirtukus. Vienas – apie Plungę (žemaitiškai), kitas – su žemaitiškais žodžiais, būtent Žemaitiško rašto metams paminėti. Kalendoriukai-skirtukai bus dalijami turizmo parodų ir mugių lankytojams, ekskursijų dalyviams, TIC lankytojams, taip skleidžiant ne tik žemaitišką žodį, bet ir žinią apie Žemaitiško rašto metus. |
| 12. | Renginys „Rokoukėmies, skaitīkem ėr rašīkem žemaitėškā“ Plungės paslaugų ir švietimo pagalbos centre | 2024 m. vasaris | **Plungės TAU fakultetas „Pasaulis ir žmogus“** |  | Įstaigos lėšos | Į renginį, skirtą žemaičių kalbai ir raštui puoselėti, bus kviečiami visi fakulteto lankytojai, lektorė – Genoveita Gricienė, Sedos TAU rektorė, žemaitiškumo puoselėtoja, žemaitiško rašto žinovė. |
| 13. | Kuliuose gyvenusio ir čia palaidoto kunigo, švietėjo, pedagogo, žemaitiškai parašyto katekizmo autoriaus Kazimiero Skrodzkio 150-ųjų mirimo metinių paminėjimas | 2024 m. gegužė | **Kulių kultūros centras** |  | Lėšų bus ieškoma teikiant projektą | Kulių kultūros centras surengs konferenciją, kurioje bus prisimintas kuliškius skaityti ir rašyti mokęs K. Skrodzkis, jo išleistas žemaitiškas katekizmas, gvildenama senųjų katekizmų tema, Kulių kapinėse atidengtas atnaujintas K. Skrodzkio kapas ir antkapinė lentelė. Taip pat, jei pavyks, šalia Kulių gimnazijos esantis skersgatvis bus pavadintas Kazimiero Skrodzkio vardu. |
| 14. | Muzikinė programa „Juomarks“ | 2024 m. vasaris | **Plungės rajono savivaldybės kultūros centras** |  | Įstaigos lėšos | Nauja autorinė žemaitiško folkloro meninė programa, kurią atlieka Plungės kultūros centro folkloro ansamblis „Gondinga“. Programa parašyta ir atliekama išskirtinai žemaičių kalba ir pristato visuomenei žemaitiškų jomarkų tradicijas. |
| 15. | Ilgalaikis projektas „Žemaitiškų atvirukų kūrybinės dirbtuvės“ | 2024 m. kovas–spalis | **Alsėdžių Stanislovo Narutavičiaus gimnazija** |  | Įstaigos lėšos | Gimnazija jau turi patirties leidžiant žemaitiškus atvirukus, sukurtus mokinių su žemaitiškais tekstais. Vyks kūrybinės dirbtuvės, bus įkurta MMB (mokinių mokomoji bendrovė), kurioje jie mokysis verslumo įgūdžių nuo produkto sukūrimo iki jo pardavimo. |
| 16. | Edukacinė-pažintinė programa „Alsiediu Respublika“ | 2024 m. sausis–gruodis | **Edukacinio projekto „Prezidentų žemė. Narutavičių istorija“ kūrybinė grupė** |  | Finansavimo šaltinių bus ieškoma | Per Alsėdžius einantys piligrimai ar atvykstantys turistai galės dalyvauti Alsėdžių pažinimo centre vyksiančioje edukacinėje programoje, kurioje jie išmoks rašyti žemaitiškus linkėjimus.  Iš gražiausių užsiėmimų ir parašytų linkėjimų bus parengtas 2025 metų kalendorių, kuris būtų tarsi istorinis-reprezentacinis Žemaitiško raštų metų palikimas. |
| 17. | Žemaitiškų eilėraščių konkursas | 2024 m. balandis | **Plungės r. Liepijų mokykla** | 200 Eur | Savivaldybės biudžeto, įstaigos lėšos | Liepijų mokykla organizuos rajoninį konkursą ir kvies mokinius kurti žemaitiškus eilėraščius. Bus renkami geriausi – labiausiai atspindintys žemaičių kalbą, taisyklingiausiai parašyti ir pan. |
| 18. | Renginių ciklas „Muokītėis žaidont ī žīmē linksmiau!“ | 2024 m. gegužė | **Žemaičių Kalvarijos kultūros centras, Žemaičių Kalvarijos Motiejaus Valančiaus gimnazija** |  | Projektinės ir kitos lėšos | Žemaičių Kalvarijos kultūros centras kartu su Žemaičių Kalvarijos Motiejaus Valančiaus gimnazija suorganizuos renginių ciklą, kurio metu žaidžiant bus mokomasi žemaičių kalbos ir rašto. |
| 19. | Nauja edukacinė programa „Žemaitiško rašto grožis“ Žemaitės memorialiniame muziejuje | 2024 m. vasaris–gruodis | **Žemaičių dailės muziejus** |  | Įstaigos lėšos | Žemaitės memorialinio muziejaus lankytojai, ypač moksleiviai, bus kviečiami dalyvauti edukacijoje, kurios metu mokysis žemaitiškai rašyti. Tokios edukacijos iki šiol nebuvo, ji bus skirta būtent Žemaitiško rašto metams paminėti. |
| 20. | Paroda, kurioje bus eksponuojami Plungės krizių centro gyventojų sukurti žemaičio sodybos pastatai | 2024 m. sausis | **Plungės krizių centras** |  | Įstaigos lėšos | Plungės krizių centras Plungės vaikų bibliotekoje surengs centro gyventojų sukurtų žemaičio sodybos pastatų parodą, kurioje bus galima ne tik pamatyti, kaip tie pastatai atrodė, bet ir perskaityti, kaip jie vadinosi – prie kiekvieno pastato bus žemaitiškas jo pavadinimas ar aprašymas. |
| 21. | Rajoninis protmūšis vyresniųjų klasių mokiniams „Vo kōn tas znuočėj?“ | 2024 m. kovas | **Plungės technologijų ir verslo mokykla** |  | Įstaigos lėšos | Renginyje dalyvausiančios mokinių komandos paruoš žemaitišką prisistatymą. Klausimai bus pateikti žemaitiškai (ir raštu, ir žodžiu), reikės mokėti apibūdinti žemaitiškų žodžių reikšmes, įvardinti pagrindinius žemaičių tarmės skirtumus ir t. t. |
| 22. | Žemaitiškai užrašytos stilizuotos informacinės lentelės prie lankytinų objektų, žemaitiški kaimų, miestelių, gatvių pavadinimai | 2024 m. vasaris-gruodis | **Gyventojų iniciatyvos** |  | Privačios lėšos | Populiarinant žemaičių kalbą ir raštą, raginti gyventojus, kad šalia valstybine kalba užrašytų pavadinimų atsirastų ir lentelės su žemaitiškais užrašais. Tai galėtų inicijuoti kaimų bendruomenės, gatvių gyventojai ir pan. |
|  | Viso: |  |  | **3150,00 Eur** |  |  |

Pirminiais duomenimis, šiai programai įgyvendinti reikės 3 150,00 Eur Savivaldybės biudžeto lėšų.

Į Žemaitiško rašto metų paminėjimą savo mažesnės apimties renginiais ir įvairiomis iniciatyvomis įsitrauks daugelis Plungės rajono savivaldybės ikimokyklinio, bendrojo ugdymo įstaigų, Plungės TVM, Plungės TAU, kultūros, socialinės įstaigos ir kt.