**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL LEIDIMO PIRKTI GYVENAMĄSIAS PATALPAS PLUNGĖS RAJONO SAVIVALDYBĖS NUOSAVYBĖN**

2024 m. vasario 8 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 44 punktu, Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“bei atsižvelgdama į Plungės rajono Alsėdžių Stanislovo Narutavičiaus gimnazijos 2024 m. sausio 10 d. raštą Nr. AG-211 ir 2024 m. sausio 15 d. raštą Nr. AG-309, Plungės rajono savivaldybės taryba nusprendžia:

1. Leisti neskelbiamų derybų būdu pirkti Plungės rajono savivaldybės nuosavybėn gyvenamąsias patalpas, už jas apmokant iš Savivaldybės 001 programos „Ugdymo kokybės, sporto ir modernios aplinkos užtikrinimo programa“ priemonės „Alsėdžių Stanislovo Narutavičiaus gimnazijos veikla (TP)“ iki 20 000,00 eurų skirtų lėšų.

2. Įgalioti Plungės rajono Alsėdžių Stanislovo Narutavičiaus gimnazijos direktorių, o jo nesant – gimnazijos direktoriaus pavaduotoją:

2.1. organizuoti ir vykdyti gyvenamųjų patalpų pirkimo procedūras, vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036;

2.2. pasirašyti gyvenamųjų patalpų pirkimo–pardavimo sutartis bei perdavimo–priėmimo aktus.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Neringa Žilienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL LEIDIMO PIRKTI GYVENAMĄSIAS PATALPAS PLUNGĖS RAJONO SAVIVALDYBĖS NUOSAVYBĖN“** |
| 2024 m. sausio 18 d.  Plungė |

**1. Parengto sprendimo projekto tikslai, uždaviniai.** Sprendimo projektu siūloma leisti pirkti gyvenamąsias patalpas ir įgalioti Plungės rajono Alsėdžių Stanislovo Narutavičiaus gimnazijos vadovą organizuoti pirkimą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Gyvenamųjų patalpų pirkimas atliekamas vadovaujantis Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą, gimnazija pagal suteiktus įgaliojimus atliks gyvenamųjų patalpų pirkimą ir įsigijus gyvenamąsias patalpas, turės galimybę plėtoti kadetų veiklą, apgyvendinti jaunus asmenis vasaros poilsio stovyklos metu.

**4. Lėšų poreikis ir finansavimo šaltiniai.** Savivaldybės biudžeto lėšos iki 20 000,00 eurų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Plungės rajono savivaldybės administracija gavo Plungės rajono Alsėdžių Stanislovo Narutavičiaus gimnazijos raštą dėl gyvenamųjų patalpų pirkimo iš fizinio asmens gimnazijos bendrabutyje ir lėšų skyrimo joms įsigyti. Gimnazijos rašte nurodyta, kad gyvenamosios patalpos reikalingos plėtojant kadetų veiklą, organizuojant vasaros poilsio stovyklas. Butas yra 3 aukšte, kuriame gyvena gimnazijos mokiniai.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono Alsėdžių Stanislovo Narutavičiaus gimnazijos prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono Alsėdžių Stanislovo Narutavičiaus gimnazijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Išlaidos iš Savivaldybės biudžeto* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Bus galimybė apgyvendinti asmenis, atvykstančius mokytis* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Neringa Žilienė