**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO BENDRADARBIAVIMO SUTARTIES**

**DĖL ĮSITRAUKIMO Į KURIAMĄ IR INICIJUOJAMĄ KULTŪROS KELIĄ „JURGIS AMBRAZIEJUS PABRĖŽA (1771–1849)“ PASIRAŠYMUI**

2024 m. sausio d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 27 straipsnio 2 dalies 18 punktu, Plungės rajono savivaldybės sutarčių pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 d. sprendimu Nr. T1-225 „Dėl Plungės rajono savivaldybės vardu sudaromų sutarčių rengimo ir pasirašymo tvarkos aprašo patvirtinimo“, 7.1 punktu bei atsižvelgdama į Kretingos rajono savivaldybės mero 2024 m. sausio 4 d. raštą Nr. D3-98 „Dėl sutarties pasirašymo“, Plungės rajono savivaldybės taryba nusprendžia:

1. Pritarti Plungės rajono savivaldybės ir Kretingos rajono savivaldybės bendradarbiavimo sutarties dėl įsitraukimo į kuriamą ir inicijuojamą kultūros kelią „Jurgis Ambraziejus Pabrėža (1771–1849)“ pasirašymui (pridedama).

2. Įgalioti Plungės rajono savivaldybės merą pasirašyti šio sprendimo 1 punkte numatytą sutartį.

3. Sprendimą skelbti Savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Kultūros, turizmo ir viešųjų ryšių skyriaus vedėja Vida Saukalienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Kultūros, turizmo ir viešųjų ryšių vyr. specialistė Ingrida Uznevičiūtė

PRITARTA

Kretingos rajono savivaldybės tarybos

2023 m. gruodžio 21 d. sprendimu Nr. T2-357

Plungės rajono savivaldybės tarybos

2024 m. vasario 8 d. sprendimu Nr. T1-

**KULTŪROS KELIO „JURGIS AMBRAZIEJUS PABRĖŽA (1771–1849)“**

**BENDRADARBIAVIMO SUTARTIS Nr.**

2024 m. d.

Kretinga

**Kretingos rajono savivaldybė,** kodas 111106657, registruota adresu Savanorių g. 29A, LT-97111 Kretinga,atstovaujama mero Antano Kalniaus (toliau – Organizatorius), veikiančio pagal Kretingos rajono savivaldybės tarybos veiklos reglamentą, ir

**Plungės rajono savivaldybė,** kodas 111104268, registruota adresu Vytauto g. 12, LT-90123 Plungė,atstovaujama mero Audriaus Klišonio (toliau – Partneris), įgalioto Plungės rajono savivaldybės tarybos 2024 m. vasario 8 d. sprendimu Nr. T1- ,

toliau kartu vadinami Šalimis, o, kiekvienas atskirai – Šalimi,

sudarė šią Kultūros kelio „Jurgis Ambraziejus Pabrėža (1771–1849)“bendradarbiavimo sutartį(toliau – Sutartis).

**I. SUTARTIES DALYKAS**

1. Šios Sutarties dalykas – Šalių bendradarbiavimas siekiant įsitraukti į inicijuojamą ir kuriamą kultūros kelią „Jurgis Ambraziejus Pabrėža (1771–1849)“, skirtą J. A. Pabrėžos gyvenimo atminimui ir jo kultūrinio bei dvasinio palikimo išsaugojimui bei aktualizavimui.

**II. ŠALIŲ ĮSIPAREIGOJIMAI IR ATSAKOMYBĖ**

2. Organizatorius įsipareigoja:

2.1. įtraukti Partnerį į kuriamo kultūros kelio Kretingos rajono savivaldybės teritorijoje edukacines, kultūrines ir kitas veiklas, susijusias su Sutarties dalyko įgyvendinimu;

2.2. konsultuoti Partnerį ir suteikti žinių, kurios susijusios su Sutarties dalyko įgyvendinimu ir šios Sutarties II skyriaus 3 punkte numatytais Partnerio įsipareigojimais;

2.3. dalyvauti Partnerio teritorijoje organizuojamuose ir iš anksto suderintose kultūrinėse ir kitose veiklose, kurios prisideda įgyvendinant Sutarties dalyką;

2.4. konsultuotis su Partneriu kuo ankstyvesnėje stadijoje ir kartu (jeigu tai leidžia finansavimo teikimo sąlygos) teikti paraiškas finansavimui gauti, jeigu planuojamos veiklos yra susijusios su Partnerio teritorijoje esančiomis J. A. Pabrėžos nekilnojamosiomis kultūros vertybėmis ir (ar) jų apsaugos zonomis arba tokios veiklos yra susijusios su Sutarties įgyvendinimo dalyku;

2.5. užtikrinti tinkamą Kretingos rajono savivaldybės teritorijoje esančių J. A. Pabrėžos atminimui įrengtų objektų priežiūrą ir apsaugą;

2.6. be Partnerio informavimo ir įsitraukimo neorganizuoti papildomų veiklų, susijusių su Sutarties dalyko įgyvendinimu;

2.7. prisidėti prie Sutarties dalyko vykdymo ir įgyvendinimo turimais žmogiškaisiais ištekliais;

2.8. pagal galimybes, gavus Kretingos rajono savivaldybės tarybos pritarimą, prisidėti, skiriant finansines lėšas ir / ar renkant lėšas Sutarties dalyko įgyvendinimui;

2.9. pagal kompetenciją ruošti ir derinti dokumentus, reikalingus Sutarties dalyko įgyvendinimui;

2.10. viešinti informaciją apie Sutarties dalyko įgyvendinimą ir rezultatus.

3. Partneris įsipareigoja:

3.1. užtikrinti tinkamą Partnerio teritorijoje esančių J. A. Pabrėžos atminimui įrengtų objektų priežiūrą ir apsaugą;

3.2. prisidėti prie Sutarties dalyko vykdymo ir įgyvendinimo turimais žmogiškaisiais ištekliais;

3.3. pagal galimybes, gavus Partnerio tarybos pritarimą, prisidėti, skiriant finansines lėšas ir / ar renkant lėšas Sutarties dalyko įgyvendinimui;

3.4. pagal kompetenciją ruošti ir derinti Sutarties dalyko įgyvendinimui reikalingus dokumentus;

3.5. viešinti informaciją apie Sutarties dalyko įgyvendinimą ir rezultatus.

**III. KITOS SĄLYGOS**

4. Už Sutarties vykdymą Šalys atsako Lietuvos Respublikos teisės aktų nustatyta tvarka.

5. Ši Sutartis įsigalioja nuo jos pasirašymo dienos. Sutarties sąlygos gali būti keičiamos Šalių rašytiniu susitarimu.

6. Jeigu kuri nors iš Šalių dėl nenumatytų priežasčių negali vykdyti šios Sutarties, nedelsdama raštu kreipiasi į kitas Šalis dėl Sutarties papildymo, pakeitimo ar nutraukimo.

7. Šalių ginčai, kilę dėl Sutarties vykdymo sprendžiami tarpusavio sutarimu, o nesutarus – Lietuvos Respublikos teismuose Lietuvos Respublikos teisės aktų nustatyta tvarka.

8. Sutartis sudaryta 2 egzemplioriais, turinčiais vienodą juridinę galią, po vieną kiekvienai Šaliai.

**IV. ŠALIŲ PARAŠAI IR REKVIZITAI**

|  |  |
| --- | --- |
| **Organizatorius**  **Kretingos rajono savivaldybė**  Adresas: Savanorių g. 29A, LT-97111 Kretinga  Juridinio asmens kodas: 111106657  Tel. Nr.: (8 445) 51 442  El. p. [savivaldybe@kretinga.lt](mailto:savivaldybe@kretinga.lt)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Savivaldybės meras  Antanas Kalnius  (A.V.) | **Partneris**  **Plungės rajono savivaldybė**  Adresas: Vytauto g. 12, LT-90123 Plungė  Juridinio asmens kodas: 111104268  Tel. Nr.: (8 448) 73 111  El. p. [savivaldybe@plunge.lt](mailto:savivaldybe@plunge.lt)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Savivaldybės meras  Audrius Klišonis  (A.V.) |

**KULTŪROS, TURIZMO IR VIEŠŲJŲ RYŠIŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO BENDRADARBIAVIMO SUTARTIES**

**DĖL ĮSITRAUKIMO Į KURIAMĄ IR INICIJUOJAMĄ KULTŪROS KELIĄ „JURGIS AMBRAZIEJUS PABRĖŽA (1771–1849)“ PASIRAŠYMUI“**

2024 m. sausio 10 d.

Plungė

**1. Parengto sprendimo projekto tikslai, uždaviniai.**

Pritarti Plungės rajono savivaldybės ir Kretingos rajono savivaldybės bendradarbiavimo sutarties dėl įsitraukimo į kuriamą ir inicijuojamą kultūros kelią „Jurgis Ambraziejus Pabrėža (1771–1849)“ pasirašymui ir įpareigoti Plungės rajono savivaldybės merą pasirašyti sutartį.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Sprendimo projektu nebus keičiamas įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.**

Suaktyvės savivaldybių bendradarbiavimas siekiant įsitraukti į inicijuojamą ir kuriamą kultūros kelią „Jurgis Ambraziejus Pabrėža (1771–1849)“, skirtą J. A. Pabrėžos gyvenimo atminimui ir jo kultūrinio bei dvasinio palikimo išsaugojimui bei aktualizavimui. Taip pat bus garsinamas Plungės vardas.

**4. Lėšų poreikis ir finansavimo šaltiniai.**

Lėšų poreikis bei finansavimo šaltiniai nenumatomi, nes Plungės rajono savivaldybės teritorijoje šiuo metu J. A. Pabrėžos atminimui įrengtų objektų nėra (Sutarties 3.1 punktas).

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra poreikio.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Lyginamasis variantas neteikiamas, nes sprendimo projektas naujas.

**7. Sprendimo projekto antikorupcinis vertinimas.**

Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Sprendimas parengtas atsižvelgiant į Kretingos rajono savivaldybės mero 2021 m. gruodžio 6 d. gautą raštą „Dėl bendradarbiavimo“, kuriame siūlo tęsti tėvo J. A. Pabrėžos atminimo įamžinimą apjungiant vietovių, kurios minimos J. A. Pabrėžos gyvenimo aprašyme, religinį, kultūros paveldą, potyrius, žmones, istoriją, kultūrą bei pristatyti visuomenei, ir į 2024 m. sausio 4 d. gautą raštą Nr. D3-98 „Dėl sutarties pasirašymo“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos medžiagos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Patvirtintas sprendimas turi būti paviešintas Savivaldybės internetinėje svetainėje ir išsiųstas Kretingos rajono savivaldybei.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Kultūros, turizmo ir viešųjų ryšių vyr.

specialistė ­­­­­­­­­­­­ Ingrida Uznevičiūtė