**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL** **ILGALAIKIO MATERIALIOJO TURTO PERDAVIMO PATIKĖJIMO TEISE UŽDARAJAI AKCINEI BENDROVEI „PLUNGĖS ŠILUMOS TINKLAI“**

2024 m. vasario 8 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“ 13.2 papunkčiu, Plungės rajono savivaldybės taryba nusprendžia:

1. Perduoti 15 metų laikotarpiui patikėjimo sutartimi valdyti UAB ,,Plungės šilumos tinklai“ savarankiškajai savivaldybės funkcijai – šilumos tiekimo organizavimas – vykdyti Savivaldybei nuosavybės teise priklausantį turtą – Katilinėje esančią įrangą: 2 vnt. medžio granulių vandens šildymo katilų „Protech PIK 56“ (su automatiniu uždegikliu, elektroniniu valdymu, granulių degikliais bei granulių talpomis), kurių bendras galingumas – 112 kW; 500 l talpos vieno kontūro akumuliacinę šilumos talpą; 2 vnt. po 800 l talpos tūrinius karšto vandens šildytuvus „Bolly 1ST“; 2 vnt. membraninius išsiplėtimo indus 35 ir 200 litrų talpos; 6 vnt. „Grundfos“ cirkuliacinius siurblius su srauto dažnio keitikliais; 4 komplektus „Danfos“ trieigių vožtuvų su elektrine pavara; NPNP dūmtraukį d 250/300, 7 m. ilgio, esančius Liepgirių g. 27, Narvaišių k., Šateikių sen., Plungės r. savivaldybėje. Perduodamo turto įsigijimo vertė – 25 207,66 Eur, likutinė vertė – 17 460,90 Eur.

2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti sprendimo 1 punkte nurodyto perduodamo turto valdyti patikėjimo teise sutartį bei perdavimo ir priėmimo aktą.

3. Pripažinti netekusį galios Plungės rajono savivaldybės tarybos 2018 m. gruodžio 20 d. sprendimą Nr. T1-281 „Dėl ilgalaikio materialiojo turto perdavimo patikėjimo teise uždarajai akcinei bendrovei „Plungės šilumos tinklai“.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

L. e. Vietos ūkio skyriaus vedėjo pareigas Odeta Petkuvienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Rengėjas Vietos ūkio skyriaus vyr. specialistas Kazys Milierius

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL** **ILGALAIKIO MATERIALIOJO TURTO PERDAVIMO PATIKĖJIMO TEISE UŽDARAJAI AKCINEI BENDROVEI „PLUNGĖS ŠILUMOS TINKLAI““**

2024 m. sausio 22 d.

Plungė

**1. Parengto sprendimo projekto tikslai, uždaviniai.** 2018 m. rugpjūčio pabaigoje baigtas įgyvendinti projektas „Mokyklos pastato keičiant paskirtį į gyvenamosios (trijų ir daugiau butų) pastatą su kultūros ir paslaugų paskirties patalpomis, Plungės r., Šateikių sen., Narvaišių k., Liepgirių g. 27“, pastato bendras plotas – 877,66 m², naudingas – 658,89 m². Šalia pastato atnaujintas pastatas–garažas, naujame registrų centro pažymėjime – katilinė, kur sumontuoti du granulėmis kūrenami vandens šildymo katilai ir šilumos gamybai reikalinga kita įranga.

Plungės rajono savivaldybės taryba 2018 m. gruodžio 20 d. sprendimu Nr. T1-281priėmė sprendimą visą katilinės įrangą patikėjimo teise perduoti UAB „Plungės šilumos tinklai“ 5-ių metų laikotarpiui. 5-ių metų laikotarpis baigėsi ir šio sprendimo projekto tikslas – perduoti minimo pastato katilinės įrangą patikėjimo teise UAB „Plungės šilumos tinklai“ 15-os metų laikotarpiui, kad toliau būtų vykdoma šilumos gamyba ir tiekimas pastatui Narvaišių k., Liepgirių g. 27, Šateikių seniūnijoje, Plungės r. savivaldybėje.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Savivaldybės taryba priima sprendimus dėl Savivaldybei nuosavybės teise priklausančio turto disponavimo. Priėmus teikiamą sprendimo projektą bus reikalinga panaikinti Plungės r. savivaldybės tarybos 2018 m. gruodžio 20 d. sprendimą Nr. T1-281 „Dėl ilgalaikio materialiojo turto perdavimo patikėjimo teise uždarajai akcinei bendrovei „Plungės šilumos tinklai“.

**3. Kodėl būtina priimti sprendimą, kokių pozityvių rezultatų laukiama.**

Kaip jau minėta, Plungės r. savivaldybės taryba 2018 m. gruodžio 20 d. sprendimu Nr. T1-281priėmė sprendimą visą katilinės įrangą patikėjimo teise perduoti UAB „Plungės šilumos tinklai“ 5-ių metų laikotarpiui. Šiam 5-ių metų laikotarpiui baigiantis (pasibaigus) būtina priimti sprendimą dėl tolimesnės esančios katilinės įrangos eksploatavimo/šilumos gamybos bei tiekimo vartotojams kitam laikotarpiui. UAB „Plungės šilumos tinklai“ šilumą tiekė (per 5-ių m. laikotarpį) patikimai ir nepertraukiamai, todėl apspręsta bendrovei ir toliau patikėti šį objektą eksploatuoti, kad toliau būtų vykdoma šilumos gamyba ir tiekimas.

**4. Lėšų poreikis ir finansavimo šaltiniai.** Lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra / nereikia.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas Administracijos Vietos ūkio skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Sprendimas privalo būti išsiustas UAB „Plungės šilumos tinklai“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Už sprendimo projekto vykdymą atsakinga UAB „Plungės šilumos tinklai“.

PRIDEDAMA.

2019 m. sausio 21 d. Savivaldybės ilgalaikio turto patikėjimo sutarties Nr. BT6-02-5, kopija, 2 lapai.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Bus vykdoma – įgyvendinama Savivaldybės savarankiškoji funkcija – šilumos tiekimas* |  |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatoma* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Vietos ūkio skyriaus vyr. specialistas Kazys Milierius