**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL pritarimo TEIKTI PROJEKTUS**

**VALSTYBĖS BIUDŽETO FINANSAVIMUI GAUTI**

2024 m. vasario 8 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių, patvirtintų Lietuvos Respublikos Vyriausybės 2001 m. balandžio 26 d. nutarimu Nr. 478, 7 punktu, Švietimo ir sporto srities investicijų projektų (investicijų projektų įgyvendinimo programų) planavimo, finansavimo, įgyvendinimo ir kontrolės tvarkos aprašo, patvirtino Lietuvos Respublikos švietimo, mokslo ir sporto ministro 2019 m. balandžio 12 d. įsakymu Nr. V-399, nuostatomis, Plungės rajono savivaldybės taryba n u s p r e n d ž i a:

1. Pritarti šių projektų teikimui valstybės biudžeto finansavimui gauti:

1.1. „Plungės r. Kulių gimnazijos, Aušros g. 24, Kuliai, Plungės r., remontas“;

1.2. „Universalaus sporto ir sveikatingumo komplekso Plungėje, Mendeno g. 1C, statyba, II etapas“.

2. Gavus valstybės finansavimą, prisidėti prie šio sprendimo 1.1 papunktyje nurodyto investicijų projekto ne mažiau kaip 15 proc., 1.2 papunktyje nurodyto investicijų projekto – ne mažiau kaip 41 proc. visų tinkamų finansuoti projektų išlaidų Savivaldybės lėšomis bei padengti tinkamas ir netinkamas finansuoti, tačiau projektams įgyvendinti būtinas išlaidas, kurių nepadengia projektų finansavimas.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Teisės, personalo ir civilinės metrikacijos skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Strateginio planavimo ir investicijų skyriaus vedėja Žaneta Vaitkuvienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė

L. e. Strateginio planavimo ir investicijų skyriaus vedėjo pavaduotojo pareigas Ingrida Stanienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO TEIKTI PROJEKTUS**  **VALSTYBĖS BIUDŽETO FINANSAVIMUI GAUTI“** |
| 2024 m. sausio 17 d.  Plungė |

**1. Parengto sprendimo projekto tikslai, uždaviniai.** Pritarti projektų teikimui valstybės biudžeto finansavimui gauti.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Nėra.

**3. Kodėl būtina priimti sprendimą, kokių pozityvių rezultatų laukiama.** Pritarus sprendime nurodytų projektų teikimui valstybės biudžeto finansavimui gauti, jie būtų teikiami atitinkamoms šakinėms ministerijoms. Gavus prašomas lėšas, būtų tęsiamas projektų įgyvendinimas.

**4. Lėšų poreikis ir finansavimo šaltiniai.**

|  |  |  |  |
| --- | --- | --- | --- |
| PRELIMINARI INFORMACIJA APIE VALSTYBĖS BIUDŽETO FINANSAVIMUI GAUTI NUMATOMUS TEIKTI INVESTICIJŲ PROJEKTUS | | | |
| Eil. Nr. | Investicijų projekto pavadinimas | Bendra projekto vertė, gautos lėšos, Eur | Prašoma lėšų suma 2025 m., tūkst. Eur |
| LR Švietimo, mokslo ir sporto ministerijai | | | |
| 1. | Plungės r. Kulių gimnazijos, Aušros g. 24, Kuliai, Plungės r., remontas | Bendra projekto vertė – 2 763 950,00  2024 m. – 560 000,00 VB (preliminari informacija); 2023 m. – 709 000,00 VB; 2022 m. – 326 870,55 VB; 2021 m. – 50 000 VB; 78 116,09 SB; 2020 m. – 100 000,00 VB;  2019 m. – 49 958,70 VB; 17 475,15 SB; 2018 m. – 77 319,79 SB. | 354 (SB – 166) |
| 2. | Universalaus sporto ir sveikatingumo komplekso Plungėje, Mendeno g. 1C, statyba, II etapas | Bendra projekto vertė – 12.737.318,00  2024 m. - 1 500 000,00 VB (preliminari informacija); 1 500 000,00 SB; 2023 m. - 1 193 000,00 VB, 6 883,08 SB | 2 500 (SB – 2 000) |

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** 2025 m. projektui „Plungės r. Kulių gimnazijos, Aušros g. 24, Kuliai, Plungės r., remontas“ gavus prašomas 354 tūkst. Eur iš valstybės biudžeto ir Savivaldybei prisidėjus 166 tūkst. Eur, projektas būtų užbaigtas.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės, priėmus šį sprendimą, nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Sprendimas parengtas Savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Nėra**.**

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai planuoti ir įsisavinti valstybės biudžeto lėšas. Teigiamai paveiks ekonomiką, didinant* *ūkinės veiklos įvairovę, gerinant švietimo poreikius, gyventojų sveikatingumą, gerinant sąlygas investicijų pritraukimui, siekiant kurti naujas darbo vietas* | *Nenumatomas* |
| *Finansams* | *Turės teigiamos įtakos finansams, nes, įgyvendinus projektus – sumažės eksploatacinės išlaidos* | *Nenumatomas* |
| *Socialinei aplinkai* | *Didesnės apimties projektai duos daugiau socialinės naudos, kadangi bus daugiau laisvalaikio užsiėmimų* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Turės teigiamos įtakos, nes didės Plungės miesto patrauklumas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Teigiamai paveiks regiono plėtrą, nes padidės įgyvendinamų projektų veiklų apimtys,* *bus pagerinta gyvenimo kokybė ir aplinka* | *Nenumatomas* |
| *Kitoms sritims, asmenims ar jų grupėms* | *Turės teigiamos įtakos Plungės rajono ir miesto gyventojams bei svečiams* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

L. e. Strateginio planavimo ir investicijų skyriaus

vedėjo pavaduotojo pareigas Ingrida Stanienė