**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS SPECIALIOJO UGDYMO CENTRO PROJEKTUI „PLUNGĖS SPECIALIOJO UGDYMO CENTRO STADIONO INFRASTRUKTŪROS MODERNIZAVIMAS, PRITAIKANT NEĮGALIESIEMS“ IR LĖŠŲ SKYRIMO**

2024 m. vasario 8 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 18 ir 29 punktais, 15 straipsnio 4 dalimi, 2024 metų kvietimu teikti paraiškas sporto bazių pagerinimo projektams, finansuojamiems sporto rėmimo fondo lėšomis, patvirtintu Nacionalinės sporto agentūros prie Lietuvos Respublikos švietimo, mokslo ir sporto ministerijos direktoriaus 2024 m. sausio 10 d. įsakymu Nr. V-2024/2 (toliau – Kvietimas), Plungės rajono savivaldybės taryba nusprendžia:

1. Pritarti Plungės specialiojo ugdymo centro (toliau – Pareiškėjas) projekto „Plungės specialiojo ugdymo centro stadiono infrastruktūros modernizavimas, pritaikant neįgaliesiems“ (toliau – Projektas) paraiškos teikimui finansavimui gauti pagal Nacionalinės sporto agentūros prie Lietuvos Respublikos švietimo, mokslo ir sporto agentūros 2024 metų kvietimą teikti paraiškas sporto bazių pagerinimo projektams, finansuojamiems Sporto rėmimo fondo lėšomis (toliau – Sporto agentūros kvietimas).

2. Skyrus Projektui finansavimą pagal Sporto agentūros kvietimą, skirti Pareiškėjui nuosavo indėlio daliai finansuoti ne mažiau kaip 25 procentų nuo Projekto sąmatos.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

L. e. Strateginio planavimo ir investicijų skyriaus vedėjo pavaduotojos pareigas Ingrida Stanienė

Teisės, personalo ir civilinės metrikacijos skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Strateginio planavimo ir investicijų skyriaus vyr. specialistė Toma Rupeikė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PLUNGĖS SPECIALIOJO UGDYMO CENTRO PROJEKTUI „PLUNGĖS SPECIALIOJO UGDYMO CENTRO STADIONO INFRASTRUKTŪROS MODERNIZAVIMAS, PRITAIKANT NEĮGALIESIEMS“ IR LĖŠŲ SKYRIMO“**

2024 m. sausio 26 d.

Plungė

**1. Parengto sprendimo projekto tikslai, uždaviniai.** Sprendimo projekto tikslas – gauti pritarimą Plungės specialiojo ugdymo centro (toliau – Pareiškėjas) projekto „Plungės specialiojo ugdymo centro stadiono infrastruktūros modernizavimas, pritaikant neįgaliesiems“ (toliau – Projektas) paraiškos teikimui finansavimui gauti pagal Nacionalinės sporto agentūros prie Lietuvos Respublikos švietimo, mokslo ir sporto agentūros 2024 metų kvietimą teikti paraiškas sporto bazių pagerinimo projektams, finansuojamiems Sporto rėmimo fondo lėšomis (toliau – Sporto agentūros kvietimas) ir, skyrus Projektui finansavimą pagal Sporto agentūros kvietimą, skirti Pareiškėjui nuosavo indėlio daliai finansuoti ne mažiau kaip 25 procentus nuo projekto sąmatos.

Nacionalinė sporto agentūra 2024 m. sausio 15 d. paskelbė 2024 metų kvietimą teikti paraiškas sporto bazių pagerinimo projektams, finansuojamiems sporto rėmimo fondo lėšomis pagal patvirtintą Sporto rėmimo fondo lėšomis finansuojamų sporto bazių pagerinimo projektų finansavimo tvarkos aprašą, iki 2024 m. kovo 1 d.

Pagal Nacionalinės sporto agentūros kvietimą Plungės specialiojo ugdymo centras planuoja sutvarkyti stadioną (atnaujinti bėgimo taką, futbolo aikštelę, lauko gimnastikos įrenginius, įsigyti 5 lauko treniruoklius, pritaikytus asmenims su negalia. Atnaujintas Plungės specialiojo ugdymo centro stadionas užtikrins galimybę saugiai sportuoti lauke ne tik ugdymo centro, socialinių paslaugų centro bendruomenės nariams, bet sudarys sąlygas užtikrinti sportinį aktyvumą Plungės rajono savivaldybės gyventojams ir žmonėms su negalia, gerinti fizinę ir psichinę sveikatą.

Šiuo metu Plungės specialiojo ugdymo centro stadionas yra nusidėvėjęs ir neatitinka higienos normų, bendrųjų sveikatos saugos reikalavimų. Stadiono bėgimo tako danga nusidėvėjusi ir netinkama fizinei veiklai vykdyti, kūno kultūros pratyboms naudojami įrenginiai yra seni, išsilankstę, neatitinka savo pradinės būklės ir neatitinka higienos normų reikalavimų.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.** Plungės specialiojo ugdymo centro mokiniams būtinas saugus fizinis aktyvumas siekiant pagerinti jų sveikatos būklę. Svarbu paminėti, kad stadionu naudojasi ir Plungės socialinių paslaugų centro klientai, šalia esančių daugiabučių namų gyventojai.

Pritarus sprendimo projektui bus sudarytos sąlygos įgyvendinti Plungės specialiojo ugdymo centro sporto bazės atnaujinimo projektą, sudarantį sąlygas ugdyti fiziškai aktyvią visuomenę, didinantį fizinio aktyvumo veiklų įvairovę įvairioms visuomenės grupėms įskaitant žmones su negalia.

**4. Lėšų poreikis ir finansavimo šaltiniai.**

Kvietimu planuojama paskirstyti Fondo lėšų suma yra ne mažiau kaip 4 000 000 Eur (keturi milijonai eurų).

Projektui įgyvendinti prašomų skirti tinkamų Fondo lėšų suma negali būti mažesnė kaip 100 000 Eur (vienas šimtas tūkstančių eurų) ir negali būti didesnė kaip 500 000 Eur (penki šimtai tūkstančių eurų).

Tinkamos finansuoti Projekto išlaidos apmokamos tokia apimtimi, kuri įvardyta Projekto sąmatoje, tačiau ne daugiau nei 75 procentai nuo pripažintos tinkamomis finansuoti išlaidų sumos.

Projekto vykdytojai turi prisidėti prie Projekto nuosavomis ar kitų šaltinių lėšomis (toliau – nuosavos lėšos) ne mažiau kaip 25 procentų nuo Projekto sąmatos.

Planuojamas Projekto biudžetas 500 000 eurų, iš kurių:

Prašoma skirti Fondo suma 375 000 eurų;

Nuosavos lėšos 125 000 eurų;

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo galimybių nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės specialiojo ugdymo centro ir Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės specialiojo ugdymo centrui, Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

PRIDEDAMA.

Plungės specialiojo ugdymo centro 2024 m. sausio 25 d. raštas Nr. S-11 „Dėl pritarimo teikti paraišką projektui sporto bazių pagerinimo projektams, finansuojamiems sporto rėmimo fondo lėšomis“ – 1 lapas.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Teigiama nauda dėl sveikatinimo veiklų skaičiaus, bendruomenės žalingų įpročių prevencijos* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Įvairių socialinių grupių asmenų įtraukimas ir užimtumo didinimas sumažins kriminogenines rizikas* | *Nenumatomas* |
| *Aplinkai* | *Turės teigiamos įtakos, nes didės Plungės miesto patrauklumas* | *Nėra* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Bus pagerinta gyvenimo kokybė ir aplinka* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vyr. specialistė Toma Rupeikė