**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS ADMINISTRACIJOS PROJEKTO ,,IKIMOKYKLINIO UGDYMO INFRASTRUKTŪROS PLĖTRA PLUNGĖS LOPŠELYJE-DARŽELYJE „RAUDONKEPURAITĖ“ IR SKYRIUJE „VĖRINĖLIS““ ĮGYVENDINIMUI**

2024 m. vasario 8 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 15 straipsnio 4 dalimi, 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos, patvirtintos Lietuvos Respublikos Vyriausybės 2021 m. gruodžio 1 d. nutarimu Nr. 1016 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos patvirtinimo“ bei Lietuvos Respublikos švietimo, mokslo ir sporto ministro 2023 m. spalio 19 d. įsakymu Nr. V-1381 „Dėl Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių patvirtinimo“ pakeitimo“, patvirtinta nauja finansavimo gairių redakcija, Plungės rajono savivaldybės taryba nusprendžia:

1. Pritarti Plungės rajono savivaldybės administracijos projekto ,,Ikimokyklinio ugdymo infrastruktūros plėtra Plungės lopšelyje-darželyje „Raudonkepuraitė“ ir skyriuje „Vėrinėlis““ (toliau – Projektas) įgyvendinimui.
2. Užtikrinti nuosavą įnašo dalį ne mažiau kaip 15 proc. Projekto vertės visų tinkamų finansuoti Projekto išlaidų bei padengti netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.
3. Įgalioti Plungės rajono savivaldybės administracijos direktorių, o jo nesant – Plungės rajono savivaldybės administracijos direktoriaus pavaduotoją, pasirašyti visus Projektui įgyvendinti reikalingus dokumentus.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Strateginio planavimo ir investicijų skyriaus vedėja Žaneta Vaitkuvienė

Teisės, personalo ir civilinės metrikacijos skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Strateginio planavimo ir investicijų skyriaus vyr. specialistė Evelina Petrikaitė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PLUNGĖS RAJONO SAVIVALDYBĖS ADMINISTRACIJOS PROJEKTO ,,IKIMOKYKLINIO UGDYMO INFRASTRUKTŪROS PLĖTRA PLUNGĖS LOPŠELYJE-DARŽELYJE „RAUDONKEPURAITĖ“ IR SKYRIUJE „VĖRINĖLIS““ ĮGYVENDINIMUI“**

2024 m. sausio 19 d.

Plungė

**1. Parengto sprendimo projekto tikslai, uždaviniai.** Gauti Savivaldybės tarybos pritarimą Plungės rajono savivaldybės administracijos projekto ,,Ikimokyklinio ugdymo infrastruktūros plėtra Plungės lopšelyje-darželyje „Raudonkepuraitė“ ir skyriuje „Vėrinėlis““ (toliau – Projektas) įgyvendinimui. Užtikrinti nuosavą įnašo dalį ne mažiau kaip 15 proc. Projekto vertės visų tinkamų finansuoti Projekto išlaidų bei padengti netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas. Įgalioti Plungės rajono savivaldybės administracijos direktorių, o jo nesant – Plungės rajono savivaldybės administracijos direktoriaus pavaduotoją, pasirašyti visus Projektui įgyvendinti reikalingus dokumentus.

Plungės rajono savivaldybės administracijos planuojamas įgyvendinti projektas ,,Ikimokyklinio ugdymo infrastruktūros plėtra Plungės lopšelyje-darželyje „Raudonkepuraitė“ ir skyriuje „Vėrinėlis““ pagal pažangos priemonę pagal 2022 – 2030 m. Telšių regiono plėtros plano pažangos priemonę Nr. LT-028-04-01-R01 „Švietimo paslaugų prieinamumo ir kokybės gerinimas“ ir pagal Regioninę pažangos priemonę Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“, buvo pristatytas 2023 m. spalio 19 d. Plungės rajono savivaldybės Kolegijos posėdžio metu.

VšĮ Centrinė projektų valdymo agentūra 2024 m. sausio 6 d. paskelbė kvietimą Nr. 28-001-P „Ugdymo prieinamumo didinimas atskirtį patiriantiems vaikams Telšių regione“ teikti projektų įgyvendinimo planus iki 2024 m. kovo 31 d. Projekto vykdytojas – Plungės rajono savivaldybės administracija. Projektų atrankos būdas – valstybinis planavimas. Pagal patvirtintas regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gaires (toliau – Finansavimo gairės) numatyta: 1) Įrengiant naujas grupes ar kuriant papildomas naujas vietas esamose grupėse finansuoti rangos darbų vykdymą, aprūpinimą grupes baldais, buitine, vaizdo ir garso bei kompiuterine technika. 2) Finansuoti esamų lauko edukacinių erdvių, skirtų naujai kuriamoms ikimokyklinio ugdymo grupėms, įrengimą arba atnaujinimą. 3) Tvarkant visų ikimokyklinio ugdymo įstaigos grupių reikmėms naudojamas vidaus edukacines erdves, projekto lėšomis atlikti rangos darbus ir patalpas aprūpinti reikiamais baldais bei vaizdo, garso ir kompiuterine technika.

Projekto „.Ikimokyklinio ugdymo infrastruktūros plėtra Plungės lopšelyje-darželyje „Raudonkepuraitė“ ir skyriuje „Vėrinėlis““ įgyvendinamas numatomas dviejuose objektuose: 1) Ikimokyklinio ugdymo infrastruktūros plėtra Plungės lopšelio-darželio „Raudonkepuraitė“, skyriuje „Vėrinėlis, adresu: Vaišvilos g. 33A, Plungė. 2) Ikimokyklinio ugdymo infrastruktūros plėtra Plungės lopšelyje-darželyje „Raudonkepuraitė“, adresu: V. Mačernio g. 47B, Plungė.

2023 m. spalio 13 d. Telšių regiono plėtros tarybai pateiktame Pasiūlyme dėl Plungės rajono savivaldybės projektų įtraukimo į regiono plėtros planą, įvertinus alternatyvas, pasirinktas investavimo būdas – esamų pastatų techninių savybių pagerinimas. Pasirinkti investavimo objektai yra tinkami ikimokyklinio ugdymo plėtrai, teritorijos pritaikytos lauko edukacinėms erdvėms, o numatomi techniniai sprendimai pagerins abiejų objektų technines savybes.

Analizuojant alternatyvos galimybes Plungės lopšelio-darželio „Raudonkepuraitė“ skyriuje „Vėrinėlis“, nustatyta, kad Plungės rajono savivaldybė turi veikiančias ikimokykliniam ugdymui pritaikytas patalpas buvusios Plungės vyskupo Motiejaus Valančiaus pradinės mokyklos pastate, adresu: Vaišvilos g. 33A, Plungė. Pastatas yra dviejų aukštų. Dalis pastato jau pritaikyta ikimokyklinio ugdymo veiklai, t. y. pastato I aukštas 2022 m. buvo sutvarkytas Savivaldybės biudžeto lėšomis – įrengtos 2 ikimokyklinio ir priešmokyklinio ugdymo grupės (kuriose dabar ugdomi 30 vaikų ), virtuvė, skalbykla, įrengta lauko žaidimo aikštelė. Suremontavus minėto pastato antrąjį aukštą būtų įrengtos dar 2 naujos grupės, papildomai sukuriant 40 vietų ankstyvojo amžiaus vaikams. Naujai formuojamoms grupėms planuojama įrengti lauko edukacinę aikštelę, kuri taip pat būtų orientuota ankstyvojo amžiaus vaikų ugdymui. Tuo tikslu planuojama sutvarkyti seną lauko aikštelę, liejant minkštą trijų spalvų dangą, sukuriant įvairius paveikslus, kalnelius, tunelius ir kitas struktūras.

Analizuojant alternatyvos galimybes Plungės lopšelyje-darželyje „Raudonkepuraitė“, adresu, V. Mačernio 47B, Plungė, numatytas esamų grupių patalpų remontas ir, neviršijant higienos normose numatytų reikalavimų, didinamas esamų grupių pajėgumas. Projekto metu planuojama pertvarkyti tris ankstyvojo amžiaus vaikų ugdymo grupes ir 15 vnt. padidinti ugdymo vietų skaičių grupėse – vietoje esamų 45 vietų, planuojama sukurti 60 vietų. Projekto metu 3 grupėse planuojama atlikti remonto darbus – būtų griaunamos pertvaros, skiriančios erdves tarp grupės patalpų ir miegamos zonos, didinamos prausyklos – tualeto patalpos, persirengimo patalpos, virtuvėlių zonos. Siekiant užtikrinti kokybišką ir patrauklų ikimokyklinį ugdymą, grupes numatyta aprūpinti reikiama įranga bei naujais baldais. Tai pat numatomos investicijos atnaujinant darželio visų grupių ugdytinių reikmėms naudojamas edukacines erdves, t. y. planuojama atnaujinti sporto, muzikos renginių salę, aprūpinant ugdymui reikalinga įranga bei baldais. Perplanuojant skalbyklos patalpas planuojama įrengti sensorinį – nusiraminimo kambarį vaikams, turintiems raidos ir elgesio sutrikimų. Planuojamas metodinio centro pertvarkymas, edukacinio-poilsio kambario įrengimas nemiegantiems vaikams, jungiamųjų koridorių pertvarka, lauko klasės įrengimas.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą bus pritarta įgyvendinti Projektą ir bus galima teikti Projekto įgyvendinimo planą VšĮ Centrinei projektų valdymo agentūrai Projekto finansavimui gauti, kurio įgyvendinimo metu gerinant ikimokyklinio ugdymo infrastruktūrą Plungės lopšelyje-darželyje „Raudonkepuraitė“ ir skyriuje „Vėrinėlis“, bus užtikrinta Plungės rajono savivaldybės ikimokyklinio ugdymo infrastruktūros plėtra.

**4. Lėšų poreikis ir finansavimo šaltiniai.**

Pagal Finansavimo gaires, Plungės rajono savivaldybės administracijos projektui „Ikimokyklinio ugdymo infrastruktūros plėtra Plungės lopšelyje-darželyje „Raudonkepuraitė“ ir skyriuje „Vėrinėlis““ įgyvendinti numatyta:

Didžiausia galima skirti ES finansavimo lėšų suma – 720 000,00 Eur;

Nuosavo įnašo dydis – 127 059,00 Eur;

Iš viso – 847 059,00 Eur.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Didžiausia galima Projekto finansuojamoji dalis sudaro 85 proc. (720 000,00 Eur) visų tinkamų finansuoti Projekto išlaidų, nuosavo įnašo dalis – 15 proc. (127 059,00 Eur). Visa planuojama Projekto vertė – 847 059,00 Eur.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Nėra.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Taip* |  |
| *Finansams* | *Taip* |  |
| *Socialinei aplinkai* | *Taip* |  |
| *Viešajam administravimui* |  | *Nėra* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nėra* |
| *Administracinei naštai* |  | *Nenumatomas* |
| *Regiono plėtrai* | *Teigiamas* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vyr. specialistė Evelina Petrikaitė