**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS ADMINISTRACIJOS PROJEKTO „INFRASTRUKTŪROS PRITAIKYMAS NEĮGALIESIEMS PLUNGĖS SENAMIESČIO MOKYKLOJE“ ĮGYVENDINIMUI**

2024 m. vasario 8 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 14 punktu, 15 straipsnio 4 dalimi, 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos, patvirtintos Lietuvos Respublikos Vyriausybės 2021 m. gruodžio 1 d. nutarimu Nr. 1016 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos patvirtinimo“ bei Lietuvos Respublikos švietimo, mokslo ir sporto ministro 2023 m. spalio 19 d. įsakymu Nr. V-1381 „Dėl Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių patvirtinimo“ pakeitimo“, patvirtinta nauja finansavimo gairių redakcija, Plungės rajono savivaldybės taryba nusprendžia:

1. Pritarti Plungės rajono savivaldybės administracijos projekto ,,Infrastruktūros pritaikymas neįgaliesiems Plungės Senamiesčio mokykloje“ (toliau – Projektas) įgyvendinimui.
2. Užtikrinti nuosavą įnašo dalį ne mažiau kaip 15 proc. Projekto vertės visų tinkamų finansuoti Projekto išlaidų bei padengti netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.
3. Įgalioti Plungės rajono savivaldybės administracijos direktorių, o jo nesant – Plungės rajono savivaldybės administracijos direktoriaus pavaduotoją, pasirašyti visus Projektui įgyvendinti reikalingus dokumentus.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Strateginio planavimo ir investicijų skyriaus vedėja Žaneta Vaitkuvienė

Teisės, personalo ir civilinės metrikacijos skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Strateginio planavimo ir investicijų skyriaus vyr. specialistė Evelina Petrikaitė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PLUNGĖS RAJONO SAVIVALDYBĖS ADMINISTRACIJOS PROJEKTO „INFRASTRUKTŪROS PRITAIKYMAS NEĮGALIESIEMS PLUNGĖS SENAMIESČIO MOKYKLOJE“ ĮGYVENDINIMUI“**

2024 m. sausio 22 d.

Plungė

**1. Parengto sprendimo projekto tikslai, uždaviniai.** Gauti Savivaldybės tarybos pritarimą Plungės rajono savivaldybės administracijos projekto „Infrastruktūros pritaikymas neįgaliesiems Plungės Senamiesčio mokykloje“ (toliau – Projektas) įgyvendinimui. Užtikrinti nuosavą įnašo dalį ne mažiau kaip 15 proc. Projekto vertės visų tinkamų finansuoti Projekto išlaidų bei padengti netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas. Įgalioti Plungės rajono savivaldybės administracijos direktorių, o jo nesant – Plungės rajono savivaldybės administracijos direktoriaus pavaduotoją, pasirašyti visus Projektui įgyvendinti reikalingus dokumentus.

2023 m. spalio 19 d. Plungės rajono savivaldybės tarybos kolegijos posėdžio metu buvo aptartas Plungės rajono savivaldybės administracijos planuojamas įgyvendinti projektas pagal 2022–2030 m. Telšių regiono plėtros plano pažangos priemonę Nr. LT-028-04-01-R01 „Švietimo paslaugų prieinamumo ir kokybės gerinimas“ ir pagal Regioninę pažangos priemonę Nr. 12-003-03-01-23 (RE) (toliau – Pažangos priemonė) „Padidinti ugdymo prieinamumą atskirtį patiriantiems vaikams“. Buvo pristatytos dvi regioninės Pažangos priemonės veiklos, iš kurių pirmoji – „Universalaus dizaino (UD) elementų ir kitų inžinerinių priemonių įrengimas bendrojo ugdymo mokyklose (BUM)“, pagal kurią buvo numatyta įgyvendinti projektą „Infrastruktūros pritaikymas neįgaliesiems Plungės „Saulės“ gimnazijoje.

2024 m. sausio 3 d. įvyko pasitarimas dėl Plungės „Saulės“ gimnazijos pastato pritaikymo asmenų su negalia poreikiams. Pasitarimo metu Plungės rajono savivaldybės administracijos specialistai pristatė esamą Plungės „Saulės“ gimnazijos pastato situaciją ir galimybes pritaikyti pastatą žmonėms su negalia. Įvertinus sudėtingą Plungės „Saulės“ gimnazijos pastato išplanavimo struktūrą, skiriamų lėšų dydį ir atsižvelgus į tai, kad pagal keliamus reikalavimus visas mokyklos pastatas turėtų būti visiškai pritaikytas laisvai ir savarankiškai į jį patekti ir po jį judėti asmenims, turintiems įvairias negalias (judėjimo, regos, klausos ar kitą negalią turintiems asmenims), nuspręstaatsisakyti Plungės „Saulės“ gimnazijos pastato pritaikymo asmenų su negalia poreikiams pagal pažangos priemonę Nr. 12-003-03-01-23-(RE)-28-(LT028-04-01-01) „Padidinti ugdymo prieinamumą atskirtį patiriantiems vaikams“ ir, įvertinus rajono mokyklų esamą situaciją, teikiamas siūlymas projekto metu planuojamą pritaikyti objektą asmenims su negaliakeisti į Plungės Senamiesčio mokyklą, paraleliai keičiant projekto pavadinimą į „Infrastruktūros pritaikymas neįgaliesiems Plungės Senamiesčio mokykloje“.

Planuojamas kvietimo teikti projektų įgyvendinimo planus (toliau – PĮP) laikotarpis – 2024 m. kovo – 2024 m. gegužės mėn. Projekto vykdytojas – Plungės rajono savivaldybės administracija. Projektų atrankos būdas – valstybinis planavimas. Vadovaujantis regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairėmis (toliau – Finansavimo gairės), pateikiami pagrindinai projektams keliami reikalavimai. Įgyvendinant projektus pagal 1 veiklą, pavadinimu „Universalaus dizaino (UD) elementų ir kitų inžinerinių priemonių įrengimas bendrojo ugdymo mokyklose (BUM)“:

* turi būti teikiama pirmenybė efektyviai veikiančioms mokykloms ar jų padaliniams, t. y. kuriose mokosi ne mažiau kaip 200 mokinių;
* siekiant užtikrinti geriausius ir patogiausius sprendimus naudotis bendrojo ugdymo mokyklos aplinka įvairių fizinių galimybių asmenims, t. y. užtikrinti prieinamumą visiems esamiems ir galimiems mokyklos bendruomenės nariams, visi techniniai sprendimai ir inžinerinės priemonės turi būti priimti remiantis universalaus dizaino principu;
* visas bendrojo ugdymo mokyklos pastatas turi būti pilnai pritaikytas laisvai ir savarankiškai į jį patekti ir po jį judėti įvairių fizinių galimybių asmenims. Įgyvendinus projektą pilnai pritaikytoje bendrojo ugdymo mokykloje turi būti vadovaujantis vientisumo principu (t. y. visi prieinamumo elementai tarpusavyje turi būti logiškai susiję) įgyvendintos visos nurodytos priemonės: įrengti pandusai patekti į mokyklos pastatą, užtikrintas patekimas į visus pastato aukštus įrengiant liftą ar vertikalų keltuvą, kiekviename pastato aukšte turi būti įrengta bent viena tualeto patalpa, pritaikyta asmenims su negalia, panaikintos visos kliūtys judėjimui dėl grindų aukščių skirtumų, visos bendrojo naudojimo patalpos, turi būti lengvai prieinamos įvairių negalių turintiems asmenims, įrengtas sensorinis kambarys ir / arba nusiraminimo erdvės ir kt.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą bus pritarta įgyvendinti Projektą ir, paskelbus kvietimą, bus galima teikti Projekto įgyvendinimo planą VšĮ Centrinei projektų valdymo agentūrai Projekto finansavimui gauti, kurio įgyvendinimo metu pritaikius Plungės Senamiesčio mokyklą neįgaliesiems, bus padidintas ugdymo prieinamumas atskirtį patiriantiems vaikams.

**4. Lėšų poreikis ir finansavimo šaltiniai.** Pagal Finansavimo gaires, Plungės rajono savivaldybės administracijos projektui „Infrastruktūros pritaikymas neįgaliesiems Plungės Senamiesčio mokykloje“ įgyvendinti numatyta:

didžiausia galima skirti ES finansavimo lėšų suma – 359 999,00 Eur;

nuosavo įnašo dydis – 63 530,00 Eur;

iš viso – 423 529,00 Eur.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Didžiausia galima Projekto finansuojamoji dalis sudaro 85 proc. (359 999,00 Eur) visų tinkamų finansuoti Projekto išlaidų, nuosavo įnašo dalis – 15 proc. (63 530,00 Eur). Visa planuojama Projekto vertė – 423 529,00 Eur.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Nėra.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Taip* |  |
| *Finansams* | *Taip* |  |
| *Socialinei aplinkai* | *Taip* |  |
| *Viešajam administravimui* |  | *Nėra* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nėra* |
| *Administracinei naštai* |  | *Nenumatomas* |
| *Regiono plėtrai* | *Teigiamas* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vyr. specialistė Evelina Petrikaitė