**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO DALYVAUTI PROJEKTE „VAIKO GARANTIJOS INICIATYVOS ĮGYVENDINIMAS“ PARTNERIO TEISĖMIS**

2024 m. vasario 8 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 6, 8, 44 punktais, 16 straipsnio 1 dalimi, 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-01-04 „Užtikrinti visiems prieinamą ankstyvąjį ugdymą“ aprašo, patvirtinto Lietuvos Respublikos švietimo, mokslo ir sporto ministro 2022 m. gegužės 31 d. įsakymu Nr. V-878 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-01-04 „Užtikrinti visiems prieinamą ankstyvąjį ugdymą“ aprašo patvirtinimo“ (Lietuvos Respublikos švietimo, mokslo ir sporto ministro 2023 m. kovo 16 d. įsakymo Nr. V-343 redakcija), Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės administracijos dalyvavimui Švietimo plėtros programos pažangos priemonės Nr. 12-003-03-01-04 „Užtikrinti visiems prieinamą ankstyvąjį ugdymą“ projekte pagal kvietimą Nr. 10-013-P „Vaiko garantijos iniciatyvos įgyvendinimas“ (toliau – Projektas) partnerio teisėmis.
2. Padengti netinkamas finansuoti, tačiau 1 punkte įvardytam Projektui įgyvendinti būtinas išlaidas, ir tinkamas finansuoti išlaidas, kurių nepadengia Projektui skiriamas finansavimas.
3. Įgalioti Plungės rajono savivaldybės administracijos direktorių pasirašyti visus Projektui įgyvendinti reikalingus dokumentus.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės vicemeras Žydrūnas Purauskis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Švietimo ir sporto skyriaus vedėjas Gintautas Rimeikis

Bendrųjų reikalų skyriaus kalbos tvarkytoja Simona Grigalauskaitė

Projektą rengė Švietimo ir sporto skyriaus vyr. specialistė Alma Grabauskienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

|  |
| --- |
| **PRIE SAVIVALDYBĖS TARYBOS SPRENDIMO PROJEKTO**  **„DĖL PRITARIMO DALYVAUTI PROJEKTE „VAIKO GARANTIJOS INICIATYVOS ĮGYVENDINIMAS“ PARTNERIO TEISĖMIS“** |
| 2024 m. sausio 17 d.  Plungė |

**1. Parengto teisės akto projekto tikslai, uždaviniai, problemos esmė.** Šio sprendimo projekto tikslas – pritarti projekto „Vaiko garantijos iniciatyvos įgyvendinimas“ (toliau – Projektas) įgyvendinimui ir dalyvauti Projekte partnerio teisėmis, atsižvelgiant į Europos socialinio fondo agentūros kvietimą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Projektu numatoma užtikrinti, kad į ikimokyklinį ir priešmokyklinį ugdymą būtų sėkmingai įtraukti vaikai iš socialinės rizikos šeimų. Projekto trukmė – 36 mėnesiai. Projektas bus vykdomas visoje Lietuvos teritorijoje. Įgyvendinant jį bus teikiama pagalba ugdymo procese, kuri suprantama kaip: ugdymo lėšų panaudojimas mokinio reikmėms bei individualioms ugdymo priemonėms įsigyti, vežimo į/iš ugdymo įstaigos paslaugų užtikrinimas, kultūros ir neformaliojo švietimo paslaugų teikimas, savivaldybių reglamentuoto vaikų išlaikymo mokesčio ir mokesčio už vaikų maitinimą apmokėjimas.

**3. Kodėl būtina priimti sprendimą, kokių pozityvių rezultatų laukiama.** Pritarus šiam sprendimo projektui Plungės rajono savivaldybė taps partneriu įgyvendinant Projektą.

**4. Lėšų poreikis ir finansavimo šaltiniai.** Projektas finansuojamas Europos Sąjungos lėšomis. Negalime įvertinti ar atsiras ir kiek atsiras netinkamų finansuoti išlaidų. Reikalingus skaičiavimus ir pagrindimus atlikti negalime.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** -

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Teisės aktas nenorminio pobūdžio, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Švietimo ir sporto skyriui bei ikimokyklinį ir priešmokyklinį ugdymą vykdančioms įstaigoms.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Bus suteikta galimybė vaikams iš soc. rizikos šeimų dalyvauti ugdyme* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė Alma Grabauskienė