**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL KOMISIJOS SIŪLYMAMS DĖL PLUNGĖS GARBĖS PILIEČIO VARDO SUTEIKIMO NAGRINĖTI SUDARYMO IR SIŪLYMAMS DĖL PLUNGĖS GARBĖS PILIEČIO VARDO SUTEIKIMO NAGRINĖTI KOMISIJOS NUOSTATŲ PATVIRTINIMO**

2024 m. vasario 8 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Plungės rajono savivaldybės taryba n u s p r e n d ž i a:

1. Sudaryti Komisiją siūlymams dėl Plungės garbės piliečio vardo suteikimo nagrinėti (toliau – Komisija) X šaukimo Savivaldybės tarybos įgaliojimų kadencijai:

Anastasija Bojog, Plungės rajono savivaldybės mero deleguota atstovė;

Jovita Šumskienė, Plungės rajono savivaldybės administracijos atstovė;

Gintaras Ramonas, Plungės rajono savivaldybės administracijos atstovas;

Vida Saukalienė, Plungės rajono savivaldybės Kultūros ir meno tarybos atstovė;

Jolanta Miltenė, Plungės rajono savivaldybės Kultūros ir meno tarybos atstovė;

Virgina Butkienė, Savivaldybės išplėstinės seniūnaičių sueigos atstovė;

Darius Bieliauskas, Plungės pramonininkų sąjungos atstovas;

Alina Bružienė, Plungės rajono savivaldybės Sporto tarybos atstovė;

Roma Žilinskienė, Plungės rajono bendruomeninių organizacijų sąjungos atstovė;

Rita Barniškienė, Švietimo srities atstovė.

2. Savivaldybės mero teikimu, o jo nesant, – jį pavaduojančio asmens teikimu, Komisijos pirmininku (-e) paskirti ....................

3. Patvirtinti Siūlymams dėl Plungės garbės piliečio vardo suteikimo nagrinėti komisijos nuostatus (pridedama).

4. Pripažinti netekusiu galios Plungės rajono savivaldybės tarybos 2022 m. kovo 24 d. sprendimą Nr. T1-59 „Dėl Komisijos siūlymams dėl Plungės garbės piliečio vardo suteikimo nagrinėti sudarymo ir siūlymams dėl Plungės garbės piliečio vardo suteikimo nagrinėti komisijos nuostatų patvirtinimo“.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė

Savivaldybės administracijos direktoriaus pavaduotoja Jovita Šumskienė

PATVIRTINTA

Plungės rajono savivaldybės tarybos

2024 m. vasario 8 d.

sprendimu Nr. T1-

**SIŪLYMAMS DĖL PLUNGĖS GARBĖS PILIEČIO VARDO SUTEIKIMO NAGRINĖTI KOMISIJOS NUOSTATAI**

**I SKYRIUS**

**BENDROSIOS NUOSTATOS**

1. Siūlymams dėl Plungės garbės piliečio vardo suteikimo nagrinėti komisija (toliau – Komisija) yra nuolatinė Plungės rajono savivaldybės (toliau – Savivaldybė) komisija, sudaroma Savivaldybės tarybos kadencijos laikotarpiui.

2. Komisijos darbo nuostatai (toliau – Nuostatai) reglamentuoja Komisijos tikslus, uždavinius, funkcijas, teises, darbo organizavimo principus, atsakomybę ir kitus su Komisijos veikla susijusius klausimus.

3. Komisija savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos viešojo administravimo įstatymu, Savivaldybės tarybos veiklos reglamentu, Plungės garbės piliečio vardo suteikimo nuostatais, kitais teisės aktais ir šiais Nuostatais.

4. Komisijos sudėtį, jos narių skaičių ir Nuostatus tvirtina Plungės rajono savivaldybės taryba (toliau – Savivaldybės taryba).

5. Komisiją sudaroma iš 10 narių: vienas – Plungės rajono savivaldybės mero deleguotas atstovas, du – Savivaldybės administracijos atstovai, du – Savivaldybės Kultūros ir meno tarybos atstovai, vienas – Savivaldybės išplėstinės seniūnaičių sueigos atstovas, vienas – Plungės pramonininkų sąjungos atstovas, vienas – Sporto tarybos atstovas, vienas – Plungės rajono bendruomeninių organizacijų sąjungos atstovas, vienas – Švietimo srities atstovas, kurį siūlo Savivaldybės administracijos Švietimo ir sporto skyrius, gavus to asmens sutikimą.

1. Komisijos pirmininkas teikiamas tvirtinti Savivaldybės tarybai mero teikimu.

**II SKYRIUS**

**KOMISIJOS TIKSLAS, UŽDAVINYS IR FUNKCIJOS**

7. Komisijos tikslas – išnagrinėti gautas paraiškas dėl Plungės garbės piliečio (toliau – Garbės pilietis) vardo suteikimo.

8. Komisijos uždavinys – užtikrinti, kad Reglamento nuostatos atitiktų Lietuvos Respublikos Konstitucijos, Lietuvos Respublikos vietos savivaldos įstatymo, Lietuvos Respublikos viešojo administravimo įstatymo ir kitų teisės aktų reikalavimus.

9. Komisija vykdo šias funkcijas:

9.1. nagrinėja ir vertina gautas paraiškas dėl Plungės garbės piliečio vardo suteikimo;

9.2. teikia Savivaldybės tarybai asmenų kandidatūras dėl Garbės piliečio vardo suteikimo;

9.3. teikia siūlymus ir išvadas dėl Nuostatų pakeitimo, papildymo.

10. Komisija gali vykdyti ir kitas funkcijas, susijusias su Komisijos uždaviniais, neprieštaraujančias Lietuvos Respublikos teisės aktams.

**III SKYRIUS**

**KOMISIJOS TEISĖS**

11. Komisija, įgyvendindama jai pavestas funkcijas, turi teisę:

11.1. prašyti pareiškėjų trūkstamos papildomos informacijos apie pasiūlytus kandidatus ir jų veiklą, o pareiškėjai privalo pateikti reikalaujamą informaciją per 5 darbo dienas Komisijos nurodyta forma;

11.2. susipažinti su informacija, susijusia su paraiškų nagrinėjimu.

**IV SKYRIUS**

**KOMISIJOS DARBO ORGANIZAVIMAS**

12. Komisija paraiškas dėl Garbės piliečio nagrinėja posėdžiuose, kuriuos prireikus šaukia Komisijos pirmininkas arba jo įgaliotas Komisijos narys. Komisijos posėdis protokoluojamas. Komisijos posėdžio protokolą pasirašo Komisijos (posėdžio) pirmininkas ir sekretorius. Protokolas registruojamas Savivaldybės administracijos dokumentų valdymo sistemoje „Kontora“. Komisijos sekretoriumi Plungės rajono savivaldybės administracijos direktorius savo įsakymu paskiria Plungės rajono savivaldybės administracijos darbuotoją ar valstybės tarnautoją.

13. Komisijos posėdžiui vadovauja pirmininkas. Jo nesant, - Komisijos pirmininko paskirtas arba Komisijos posėdžio metu išrinktas kitas Komisijos narys.

14. Komisijos pirmininkas planuoja ir organizuoja Komisijos darbą, pirmininkauja posėdžiuose, sudaro Komisijos posėdžių darbotvarkę.

15. Jei dėl nepaprastosios padėties, ekstremaliosios situacijos ar karantino Komisijos posėdžiai negali vykti Komisijos nariams posėdyje dalyvaujant fiziškai, Komisijos posėdžiai gali vykti nuotoliniu būdu realiuoju laiku elektroninių ryšių priemonėmis.

16. Komisijos posėdis laikomas teisėtu, jei jame dalyvauja ne mažiau kaip 2/3 visų Komisijos narių.

17. Komisija priima sprendimą teikti Savivaldybės tarybai konkrečias kriterijus atitinkančias kandidatūras Garbės piliečio vardui suteikti.

18. Dėl kandidatų Garbės piliečio vardui suteikti Komisijos nariai balsuoja slaptu balsavimu. Komisijos nariai turi po vieną balsą kiekvienai paraiškai (balsuojama „už“, „prieš“ ar „susilaiko“).

19. Komisija Savivaldybės tarybai teikia kandidatą (-us) Garbės piliečio vardui suteikti, kuris gavo ne mažiau kaip 2/3 visų posėdyje dalyvavusių Komisijos narių balsų ir atitinka visus Plungės garbės piliečio vardo suteikimo nuostatų keliamus reikalavimus.

20. Balsuojant kitais klausimais ir balsams pasiskirsčius po lygiai, sprendimą lemia Komisijos pirmininko balsas.

21. Jei nė vienas iš kandidatų negavo Nuostatų 19 punkte nustatyto balsų skaičiaus, Komisija priima sprendimą argumentuotai teikti neigiamą pasiūlymą Savivaldybės tarybai dėl Garbės piliečio vardo suteikimo svarstymo.

22. Komisija priima rekomendacinio pobūdžio sprendimus.

23. Siekiant apsaugoti kandidatų privatumą, Komisijos posėdžiai yra uždari, jų sprendimai neviešinami, tik perduodami Savivaldybės tarybai.

24. Komisijos nariai ir Komisijos sekretorius įsipareigoja neatskleisti posėdyje nagrinėtos ar kitos su Komisijos darbo procedūromis susijusios informacijos ir Komisijos priimto sprendimo.

25. Komisijos narys Komisijos posėdyje, prieš pradedant svarstyti paraišką, kuri jam sukelia interesų konfliktą, privalo informuoti Komisiją apie esamą interesų konfliktą, pareikšti apie nusišalinimą ir, jeigu Komisija nusišalinimą priima, jokia forma nedalyvauti toliau svarstant paraišką. Komisijos nario nusišalinimas priimamas posėdyje dalyvaujančių Komisijos narių balsų dauguma.

26. Susiklosčius atitinkamai situacijai, Komisija gali teikti Savivaldybės tarybai siūlymą dėl Garbės piliečio vardo panaikinimo.

27. Paraiška nesvarstoma nei Komisijos posėdyje, nei Savivaldybės tarybos posėdyje, jeigu:

27.1. paraiškos teikėjas neatitinka Plungės garbės piliečio vardo suteikimo nuostatų 5 punkte nurodytų reikalavimų;

27.2. paraiška ir kiti dokumentai neatitinka Plungės garbės piliečio vardo suteikimo nuostatų 7 punkte nurodytų reikalavimų;

27.3. laiku ar visai nepateikiama Komisijos prašoma informacija, nurodyta Nuostatų 11.1 papunktyje bei Plungės garbės piliečio vardo suteikimo nuostatų 19 punkte nurodytų reikalavimų.“

28. Komisija paraiškas išnagrinėti ir sprendimus dėl jų priimti privalo per 20 darbo dienų nuo paskutinės paraiškos pateikimo termino dienos.

**V SKYRIUS**

**BAIGIAMOSIOS NUOSTATOS**

29. Komisijos sudėtis ir Nuostatai keičiami Savivaldybės tarybos sprendimu.

30. Komisija yra atskaitinga Savivaldybės tarybai.

31. Komisijos veiklos dokumentai saugomi Lietuvos Respublikos archyvų įstatymo ir kitų teisės aktų nustatyta tvarka.

32. Komisijos posėdžiams reikalingas patalpas, techninį aptarnavimą suteikia Plungės rajono savivaldybės administracija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PLUNGĖS RAJONO SAVIVALDYBĖS ADMINISTRACIJOS**

**DIREKTORIAUS PAVADUOTOJA**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **DĖL KOMISIJOS SIŪLYMAMS DĖL PLUNGĖS GARBĖS PILIEČIO VARDO SUTEIKIMO NAGRINĖTI SUDARYMO IR SIŪLYMAMS DĖL PLUNGĖS GARBĖS PILIEČIO VARDO SUTEIKIMO NAGRINĖTI KOMISIJOS NUOSTATŲ PATVIRTINIMO** |
| 2024 m. sausio 22 d.  Plungė |

**1. Parengto sprendimo projekto tikslai, uždaviniai.** Sprendimo projekto tikslas bei uždavinys – sudaryti Komisiją siūlymams dėl Plungės garbės piliečio vardo suteikimo nagrinėti (toliau – Komisija) X šaukimo Savivaldybės tarybos įgaliojimų kadencijai bei patvirtinti Komisijos nuostatus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** IX šaukimo Savivaldybės tarybos įgaliojimų kadencijai Plungės rajono savivaldybės taryba buvo sudariusi Komisiją siūlymams dėl Plungės garbės piliečio vardo suteikimo nagrinėti šiais teisės aktais:

2019 m. spalio 31 d. sprendimu Nr. T1-239 „Dėl Komisijos siūlymams dėl Plungės garbės piliečio vardo suteikimo nagrinėti sudarymo“ (negaliojantis);

2022 m. kovo 24 d. sprendimu Nr. T1-59 „Dėl Komisijos siūlymams dėl Plungės garbės piliečio vardo suteikimo nagrinėti sudarymo ir siūlymams dėl Plungės garbės piliečio vardo suteikimo nagrinėti komisijos nuostatų patvirtinimo“.

**3. Kodėl būtina priimti sprendimą, kokių pozityvių rezultatų laukiama.** Sprendimą būtina priimti, nes juo sudaroma Komisija X šaukimo Savivaldybės tarybos įgaliojimų kadencijai bei patvirtinami nuostatai.

Patvirtinus sprendimo projektą bus sudaryta naujos sudėties Komisija bei jos Nuostatai, - atsiras galimybė išnagrinėti gautas paraiškas dėl Plungės garbės piliečio vardo suteikimo.

**4. Lėšų poreikis ir finansavimo šaltiniai. -**

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės mero iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės interneto svetainėje www.plunge.lt.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Atitiks teisės aktų nuostatas* | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Savivaldybės administracijos direktoriaus pavaduotoja Jovita Šumskienė