**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS BŪSTŲ PARDAVIMO**

2024 m. vasario 8 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 3 punktu ir 15 straipsnio 2 dalies 19 punktu, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktu, 26 straipsnio 1 ir 2 dalimis, Plungės rajono savivaldybės taryba nusprendžia:

1. Parduoti Savivaldybės būstus:

1.1. Nuomininkei XXXXXXX Savivaldybės būstą (gyvenamąjį namą) su žemės sklypu (gyvenamojo namo unikalus Nr. 6897-1011-8012, žemės sklypo unikalus Nr. 4400-2742-9930) ir su priklausiniais: pastatu – daržine (unikalus Nr. 6897-1011-8023), pastatu – ūkiniu (unikalus Nr. 6897-1011-8034), pastatu – ūkiniu pastatu (unikalus Nr. 6897-1011-8045), pastatu – lauko virtuve (unikalus Nr. 4400-2332-2621), pastatu – garažu (unikalus Nr. 4400-2332-2687), pastatu – sandėliu (unikalus Nr. 4400-2332-2702), kitais inžineriniais statiniais – kiemo statiniais (unikalus Nr. 6897-1011-8078), esančiais XXXXXXXX,gyvenamojo namo bendras plotas – 62,63 kv. m, žemės sklypo plotas – 0,2337 ha, namo statybos metai – 1971, kaina – 18 600,00 Eur (aštuoniolika tūkstančių šeši šimtai eurų), iš jų 302,50 Eur (trys šimtai du eurai 50 ct su PVM) – už būsto vertės nustatymą.

1.2. Nuomininkui XXXXXXX Savivaldybės būstą (gyvenamąjį namą) su žemės sklypu (gyvenamojo namo unikalus Nr. 6895-1002-2022, žemės sklypo unikalus Nr. 6820-0003-0065) ir su priklausiniais: pastatu – tvartu (unikalus Nr. 6895-1002-2033), pastatu – viraline (unikalus Nr. 6895-1002-2044), pastatu – garažu (unikalus Nr. 6895-1002-2055), pastatu – ūkiniu pastatu (unikalus Nr. 6895-1002-2066), pastatu – malkine (unikalus Nr. 6895-1002-2077), kitais inžineriniais pastatais – kiemo statiniais (unikalus Nr. 6895-1002-2088), esančiais XXXXXXX, gyvenamojo namo bendras plotas – 88,49 kv. m, žemės sklypo plotas – 0,4046 ha, namo statybos metai – 1994, kaina – 20 200,00 Eur (dvidešimt tūkstančių du šimtai eurų), iš jų 302,50 Eur (trys šimtai du eurai 50 ct su PVM) – už būsto vertės nustatymą.

1.3. Nuomininkei XXXXXXX Savivaldybės būstą su ½ bendro naudojimo patalpomis ir rūsiu (pažymėtu plane – R1, buto unikalus Nr. 6895-4006-3019:0003) ir su priklausiniais: negyvenama patalpa – garažu (unikalus Nr. 6895-4006-3040:0002, adresu Aušros g. 5-6, Kulių mstl.), ¼ negyvenama patalpa – garažu (unikalus Nr. 6895-4006-3040:0006, adresu Aušros g. 5-10, Kulių mstl.), esančiais XXXXXXX, buto bendras plotas – 50,72 kv. m, namo statybos metai – 1940, kaina – 14 000,00 Eur (keturiolika tūkstančių eurų), iš jų 127,05 Eur (vienas šimtas dvidešimt septyni tūkstančiai eurų 5 ct su PVM) – už būsto vertės nustatymą.

1.4. Nuomininkei XXXXXXXX Savivaldybės būstą su rūsiu (pažymėtu plane – P-6, 1/3 P-7, 1/3 P-22) ir bendro naudojimo patalpomis (a-4) (unikalus Nr. 6898-4012-8015:0007), esantį XXXXXXXXX kurio bendras buto plotas – 32,61 kv. m, namo statybos metai – 1984, kaina – 15 400,00 Eur (penkiolika tūkstančių keturi šimtai eurų), iš jų 114,95 Eur (vienas šimtas keturiolika eurų 95 ct su PVM) – už būsto vertės nustatymą.

2. Nustatyti, kad:

2.1. už parduodamą Savivaldybės būstą atsiskaitoma sumokant nustatytą kainą ne vėliau kaip per 3 mėnesius po pirkimo–pardavimo sutarties pasirašymo;

2.2. nuosavybės teisė į įsigytą Savivaldybės būstą pirkėjui pereina, kai jis visiškai atsiskaito už parduotą Savivaldybės būstą;

2.3. lėšos, gautos pardavus Savivaldybės būstą, pervedamos į Savivaldybės biudžetą ir naudojamos Socialinio būsto fondo plėtrai, atskaičiavus su Savivaldybės būsto vertės nustatymu susijusias išlaidas.

3. Leisti perkamą Savivaldybės būstą įkeisti Lietuvos Respublikoje registruotoms kredito įstaigoms, nustatant, kad hipoteka įsigalios, kai su Plungės rajono savivaldybės administracija bus visiškai atsiskaityta už perkamą būstą, sumokėta būsto kaina, netesybos ir įvykdytos kitos prievolės.

4. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją – notarų biure pasirašyti sprendimo 1 punkte nurodyto nekilnojamojo turto pirkimo–pardavimo sutartis, sąlyginės hipotekos sutartis ir kitus dokumentus, susijusius su būstų pardavimu.

5. Sprendimas galioja iki 2025 m. vasario 1 d.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Neringa Žilienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL SAVIVALDYBĖS BŪSTŲ PARDAVIMO“** |
| 2024 m. sausio 18 d.  Plungė |

**1. Parengto sprendimo projekto tikslai, uždaviniai.** Sprendimo projektu siūloma parduoti Savivaldybės būstus, įvertintus rinkos kaina, kuri apskaičiuota pagal Lietuvos Respublikos turto ir verslo vertinimo pagrindų įstatymą. Parduodami būstai Savivaldybės tarybos sprendimu įtraukti į Parduodamų Savivaldybės būstų ir pagalbinio ūkio paskirties pastatų, jų dalių sąrašą. Sprendimo projekte nurodyti Savivaldybės būstų nuomininkams nuomojami ne socialinio būsto nuomos sąlygomis.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Priėmus sprendimą ir sudarius su nuomininkais pirkimo-pardavimo sutartis, bus keičiamas Plungės rajono savivaldybės tarybos 2023 m. lapkričio 30 d. sprendimas Nr. T1-307 „Dėl Parduodamų Savivaldybės būstų ir pagalbinio ūkio paskirties pastatų sąrašo patvirtinimo“ bei Plungės rajono savivaldybės administracijos direktoriaus 2023 m. spalio 3 d. įsakymas Nr. DE-600 „Dėl Savivaldybės būsto fondo ir socialinio būsto, kaip Savivaldybės būsto fondo dalies, sąrašo patvirtinimo“.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą, Savivaldybės būsto nuomininkams atsiranda galimybė išsipirkti nuomojamus Savivaldybės būstus. Savivaldybės būsto ir pagalbinio ūkio paskirties pastatų pirkimo–pardavimo sutartis sudaroma ne vėliau kaip per vienus metus nuo turto vertinimo įmonės (turto vertintojų) parduodamo Savivaldybės būsto ir pagalbinio ūkio paskirties pastatų vertinimo ataskaitos pateikimo dienos.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Plungės rajono savivaldybės administracija gavo Savivaldybės būstų nuomininkų prašymus dėl Savivaldybės būsto išsipirkimo. Administracija, išnagrinėjusi prašymus, pateikė užsakymą turto vertintojui dėl Savivaldybės būstų vertės nustatymo rinkos kaina. Vertintojui, prieš atvykstant į apžiūrą, nuomininkai turi būti sumokėję pradinį įnašą už vertės nustatymą, kuris yra įskaičiuotas į nustatytą turto vertės kainą.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės būstų nuomininkų prašymais dėl išsipirkimo.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Asmens duomenys.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Savivaldybės būsto nuomininkams.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Pardavus turtą bus gauta lėšų į Savivaldybės biudžetą* | *Nenumatomas* |
| *Socialinei aplinkai* | *Už gautas lėšas bus plečiamas Socialinio būsto fondas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Neringa Žilienė