Kretingos_sav_logo_RGB_BW - Copy

**KRETINGOS RAJONO SAVIVALDYBĖS MERAS**

Savanorių g. 29A, LT-97111 Kretinga, tel. (8 445) 51 442, (8 445) 51 294, el. p. savivaldybe@kretinga.lt

|  |  |
| --- | --- |
| Plungės rajono savivaldybės merui | 2021-12-06 Nr. |

Telšių rajono savivaldybės merui

Raseinių rajono savivaldybės merui

Rietavo rajono savivaldybės merui

Skuodo rajono savivaldybės merui

Šiaulių rajono savivaldybės merui

**DĖL BENDRADARBIAVIMO**

Jurgis Pabrėža – pranciškonas tėvas Ambraziejus OFS, yra viena iškiliausių XVIII a. pabaigos – XIX a. pirmosios pusės Žemaitijos ir Lietuvos asmenybių.

1920 metais, artėjant J. A. Pabrėžos 150-ajam gimimo jubiliejui, Pranas Dovydaitis rašė, kad „šiandien jau atėjo laikas daugiau susirūpinti pažinti, ką mes turime mūsų tautos dvasios lobio. Ir to pažinimo reikia siekti mums patiems, nelaukiant ir nesitikint, kad tai padarys kažkas svetimas. Jau metas ir mums savo praeities asmenybes pažinti ne mažiau, kaip kitos kultūringos tautos, ir pažinus išmokti pagerbti, kaip anos savuosius pagerbia“. Ši mintis išsiskleidė tik po 100 metų – 250-ųjų tėvo Ambraziejaus gimimo metinių proga 2021 metus Lietuvos Respublikos Seimas paskelbė Jurgio Ambraziejaus Pabrėžos metais, tad istorikai, mokslininkai, kraštotyrininkai, pedagogai, žurnalistai iš naujo atranda kuklų XIX a. pradžios pranciškoną.

2021 metais Lietuvos Respublikos Vyriausybė patvirtinto planą veiklų, kuriomis organizatoriai siekė paminėti mokslininko, botaniko, pedagogo, lietuvių kultūrinio sąjūdžio dalyvio, žemaičių raštijos veikėjo ir mokslo terminų kūrėjo, bibliofilo, kunigo pranciškono Jurgio Ambraziejaus Pabrėžos (1771–1849) 250-ąsias gimimo metines ir pristatyti visuomenei jo palikimą bei atskleisti nuopelnus Lietuvos mokslo raidai, švietimui ir dvasinės kultūros puoselėjimui.

Kretingos rajono savivaldybė kūrė vaizdo siužetą „Gyva istorija. Liudijimai apie Jurgį Ambraziejų Pabrėžą“, įamžino dvasios tėvo gimimo, studijų ir kunigavimo šalies parapijose kelią, apimantį Skuodo, Varnių, Šiluvos, Raudėnų, Tverų, Plungės, Kartenos, Kretingos bažnyčias.

Paanalizavus Kultūros kelių vystymo Lietuvoje koncepciją, patvirtintą Lietuvos Respublikos kultūros ministro ir Lietuvos Respublikos ekonomikos ir inovacijų ministro 2019 m. liepos 10 d. įsakymu Nr. ĮV-471/4-416 ir Gaires kultūros kelių kūrėjams ir vystytojams Lietuvoje, kilo idėja - tęsti tėvo J. A. Pabrėžos atminimo įamžinimą apjungiant vietovių, kurios minimos J. A. Pabrėžos gyvenimo aprašyme, religinį, kultūros paveldą, potyrius, žmones, istoriją, kultūrą bei pristatyti visuomenei.

Kuriamo kultūros kelio „Jurgis Ambraziejus Pabrėža (1771-1849)“ apimtų Skuodo, Varnių, Šiluvos, Raudėnų, Tverų, Plungės, Kartenos, Kretingos kultūrinius, religinius, istorinius, gamtos objektus ir renginius. Kelią turėtų sudaryti atskirų vietovių pristatymai. Atskirose vietovėse turistų, piligrimų ir / ar žygeivių patogumui būtų tikslinga numatyti nakvynės, maitinimo įstaigas ir kitą reikalingą infrastruktūrą. Kelias veiktų kaip nuolatinis objektų lankymo maršrutas. J. A. Pabrėžos gyvenimo bei veiklos ženklų kelyje išsamiai ir detaliai būtų galima populiarinti, pristatyti ir analizuoti:

1. priimančiose kultūrinės atminties institucijose (muziejuose, bažnyčiose, regioniniuose / nacionaliniuose parkuose ir kt. įstaigose bei organizacijose). Pavyzdžiui, lankytojams pristato J. A. Pabrėžos darbų ir jo laikmečio kultūrinio konteksto nuolatines ekspozicijas ar memorialines erdves, temines informacines parodas, dienas, savaites, rengia specialius edukacinius užsiėmimus ir organizuoja temines ekskursijas po vienas iškiliausių XIX amžiaus švietėjų, mokytojo, dvasinio turinio knygų autoriaus, liaudies gydytojo, lietuvių botanikos tėvo, poeto, menininko gyvenimo bei kūrybos vietas menančius objektus (pvz.: nuolat yra rengiamos ekskursijos „J. A. Pabrėžos Raudėnai“, „J. A. Tverai“, „J. A. Pabrėžos Šiluva“, „J. A. Pabrėžos Varniai“, „J. A. Pabrėžos Plungė“, „J. A. Pabrėžos Kretinga“ ir t.t.);

2. vietovių religinių švenčių / atlaidų metu. Pavyzdžiui, į programą įtraukta popietė-valanda, skirta parengto filosofinio veikalo „Ryžtai“ tekstų ar apie 250 pamokslų visais žmogaus gyvenimo ir tikėjimo klausimais pamokslų, užrašytų konkrečiose vietovėse pristatymui, įprasminant J. A. Pabrėžą, kaip „minias uždegantį oratorių ir pamokslininką, pavyzdingą dvasininką, kurio svarbiausias gyvenimo tikslas – savyje įgyvendinti ir kituose įdiegti Kristaus Evangeliją ir visomis galiomis bei talentais tarnauti žmonėms“. Jo pamokslai tebėra aktualūs šių dienų pasaulyje dvasine, socialine, istorine bei etnokultūrine prasme;

3. organizuojant veiklą, įkvėptą apibūdinimo:

3.1. „įžvalgus gamtamokslininkas, Lietuvos botanikos tėvas, Pajūrio Žemaitijos floros krikštatėvis, 50 darbų botanikos tema, lotynų–lietuvių kalbų botanikos žodynas, augalų morfologijos lietuvių terminų žodynas, apie 800 augalų rūšių herbariumas, pirmasis lietuvių kalba parašytas 166 psl. geografijos vadovėlis, geografijos terminų žodynas“;

3.2. „jautriasielis gydytojas, 17 rankraščių, kuriuose aprašomos ligos, jų simptomai, gydymas, medicininių terminų žodynas“;

3.3. „Žemaičių pažiba, aistringas savo krašto, jo kalbos ir jo istorijos mylėtojas, Žemaičių bendrinės kalbos kūrėjas“;

3.4. „Lietuviškasis da Vinčis, puikus menininkas“;

4. įvairių forumų, plenerų, studijų ir kt. jūsų vietovės institucijų vykdomos tęstinės ar planuojamos, rekomenduojamos vykdyti veiklos metu.

Sėkmingam J. A. Pabrėžos kelio kūrimui ir plėtrai reikalinga mūsų visų partnerystė, kuri, Jums pritarus, gali būti pasirašyta ilgalaike jungtinės veiklos bendradarbiavimo sutartimi. Tuo tikslu kviečiame bendradarbiauti, kuriant kultūros kelią ir pateikti el. paštu [asta.pociene@kretinga.lt](mailto:asta.pociene@kretinga.lt) informaciją iki 2021 m. gruodžio 15 d. apie planuojamą vietovės įstaigose vykdyti ar vykdomą tradicinę (kas 2-3 metai) veiklą, kuri galėtų tapti J. A. Pabrėžos kelio dalimi ir rekomenduotumėte įtraukti į kelio žemėlapį:

**1.** **Informacija apie veiklą:**

1.1. Pavadinimas ir pobūdis(akcija, festivalis, konferencija, albumas, paroda, spektaklis, seminaras, popietė, maldos valanda ir t. t.);

1.2. Įgyvendinimo vieta. Atsakingi vykdytojai. Partneriai;

1.3. Įgyvendinimo data;

1.4. Veiklos aprašas (tikslas, turinys, veiklos dalyviai, tikslinė auditorija, laukiami rezultatai, sklaida, veiksmingumas, tęstinumas ir pan.).

**2. Veiklos finansavimas**

2.1. Kokią lėšų sumą skiriate ar planuojate skirti, jeigu reikalinga, 2022 metais (Eur);

2.2. Duomenys apie planuojamus veiklos partnerius ir rėmėjus, jų finansinį indėlį ar numatomas suteikti paslaugas (jeigu būtų reikalingi).

Savivaldybės meras Antanas Kalnius

A. Pocienė, tel. (8 445) 43 860, el. p