**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2023 M. VASARIO 23 D. SPRENDIMO NR. T1-52 „DĖL PRITARIMO ĮGYVENDINTI PROJEKTĄ „PLUNGĖS M. OGINSKIO DVARO SODYBOS PASTATO – ŽIRGYNO PRITAIKYMAS VISUOMENĖS KULTŪROS REIKMĖMS (III ETAPAS)“ , JO ĮGYVENDINIMO PLANO TEIKIMUI FINANSAVIMUI GAUTI BEI LĖŠŲ SKYRIMUI“ PAKEITIMO**

2024 m. vasario 8 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2023 m. vasario 23 d. sprendimo Nr. T1-52 „Dėl pritarimo įgyvendinti projektą „Plungės M. Oginskio dvaro sodybos pastato – žirgyno pritaikymas visuomenės kultūros reikmėms (III etapas)“, jo įgyvendinimo plano teikimui finansavimui gauti bei lėšų skyrimui“ 3 punktą ir išdėstyti jį taip:

„3. Prisidėti prie Projekto įgyvendinimo Savivaldybės lėšomis ne mažiau 46,82 proc. Projekto vertės visų tinkamų finansuoti Projekto išlaidų bei padengti tinkamas ir netinkamas finansuoti, tačiau Projektui įgyvendinti būtinas išlaidas, kurių nepadengia Projekto finansavimas.“

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė

Strateginio planavimo ir investicijų skyriaus vedėja Žaneta Vaitkuvienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS 2023 M. VASARIO 23 D. SPRENDIMO NR. T1-52 „DĖL PRITARIMO ĮGYVENDINTI PROJEKTĄ „PLUNGĖS M. OGINSKIO DVARO SODYBOS PASTATO – ŽIRGYNO PRITAIKYMAS VISUOMENĖS KULTŪROS REIKMĖMS (III ETAPAS)“ , JO ĮGYVENDINIMO PLANO TEIKIMUI FINANSAVIMUI GAUTI BEI LĖŠŲ SKYRIMUI“ PAKEITIMO“** |
| 2024 m. sausio 18 d.  Plungė |

**1. Parengto sprendimo projekto tikslai, uždaviniai.** Sprendimo projekto tikslas – pakeisti Plungės rajono savivaldybės tarybos 2023 m. vasario 23 d. sprendimo Nr. T1-52 „Dėl pritarimo įgyvendinti projektą „Plungės M. Oginskio dvaro sodybos pastato – žirgyno pritaikymas visuomenės kultūros reikmėms (III etapas)“, jo įgyvendinimo plano teikimui finansavimui gauti bei lėšų skyrimui“ (toliau – Projektas) 3 punktą, kuriuo tikslinamas Savivaldybės prisidėjimas prie Projekto įgyvendinimo. Tikslinant prisidėjimą prie Projekto vietoje ne mažiau 36 proc. įrašoma ne mažiau 46,82 proc. ir sprendimo 3 punktas išdėstomas taip:

„3. Prisidėti prie Projekto įgyvendinimo Savivaldybės lėšomis ne mažiau 46,82 proc. Projekto vertės visų tinkamų finansuoti Projekto išlaidų bei padengti tinkamas ir netinkamas finansuoti, tačiau Projektui įgyvendinti būtinas išlaidas, kurių nepadengia Projekto finansavimas.“

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Pakeisti Plungės rajono savivaldybės tarybos 2023 m. vasario 23 d. sprendimo Nr. T1-52 „Dėl pritarimo įgyvendinti projektą „Plungės M. Oginskio dvaro sodybos pastato – žirgyno pritaikymas visuomenės kultūros reikmėms (III etapas)“, jo įgyvendinimo plano teikimui finansavimui gauti bei lėšų skyrimui“ 3 punktą.

**3. Kodėl būtina priimti sprendimą, kokių pozityvių rezultatų laukiama.**

VšĮ Centrinė projektų valdymo agentūra (toliau – CPVA) baigė vertinti projektus pagal Kultūros ministerijos 2021–2030 metų Kultūros ir kūrybingumo plėtros programos pažangos priemonės „Tvarių prielaidų ir paskatų aktualizuoti paveldo vertybes sukūrimas“ poveiklę „Kultūros paveldo aktualizavimas ir įveiklinimas (konkursas)“.

CPVA atliekant Projekto vertinimą, Projekto PĮP vertinimas buvo baigtas su papildoma sąlyga, kad esant teigiamam tinkamumo finansuoti vertinimo rezultatui, PĮP nurodytas Projektas bus įgyvendintas, kai nustatyta didžiausia galima Projekto tinkamų finansuoti išlaidų suma 1 206 049,21 Eur, didžiausias galimų skirti Projektui Europos Sąjungos finansavimo lėšų dydis – 641 376,97 Eur, netinkamų finansuoti, bet su Projektu susijusių išlaidų suma – 199 706,98 Eur.

CPVA 2023 m. gruodžio 18 d. rašte pažymėjo:

„Prašymas pritarti siūlomam projekto NR. 06-006-K-0018 įgyvendinimo plano vertinimo biudžetui“ „PĮP vertinimo metu buvo pateiktas 2023 m. vasario 23 d. Plungės rajono savivaldybės tarybos sprendimas Nr. T1-52 (Tarybos sprendimas), patvirtinantis, kad nuosavo įnašo finansavimas yra užtikrintas ne mažiau 36 proc. tinkamų finansuoti išlaidų. PĮP nurodytas nuosavas įnašas sudaro 46,82 proc. tinkamų finansuoti išlaidų. Atsižvelgiant į tai, kad PĮP nurodytas nuosavas įnašas ženkliai skiriasi nuo Tarybos sprendime nurodyto dydžio (ne mažiau 36 proc.), CPVA baigia vertinimą su sąlyga, kad Pareiškėjas, iki Projekto sutarties pasirašymo dienos, pateiks patikslintą Plungės rajono savivaldybės tarybos sprendimą, kuriame bus nurodytas nuosavas įnašas ne mažiau 46,82 proc. tinkamų finansuoti išlaidų ir teikia suderinimui Projekto biudžetą“.

Kultūros ministro Simono Kairio 2023 m. gruodžio 27 d. įsakymu Nr. ĮV-1017 „Dėl finansavimo skyrimo“ 11-kai projektų skirta beveik 4,5 mln. eurų iš Europos Sąjungos lėšų.

|  |  |  |  |
| --- | --- | --- | --- |
| Eil. Nr. | Pareiškėjo pavadinimas | Projekto pavadinimas | Skiriamos finansavimo lėšos (iki), eurais |
| 1. | Kauno miesto muziejus | Kauno rotušės pastato pritaikymas visuomenės poreikiams | 750 000,00 |
| 2. | Fargera, UAB | Burbiškio dvaro aktualizavimas ir įveiklinimas | 58 191,40 |
| 3. | VšĮ „Kauno arkikatedros projektai“ | Kauno Šv. apaštalų Petro ir Povilo arkikatedros bazilikos aktualizavimas ir įveiklinimas | 175 560,55 |
| **4.** | **Žemaičių dailės muziejus** | **Plungės M. Oginskio dvaro sodybos pastato – žirgyno pritaikymas visuomenės kultūros reikmėms (III etapas)** | **641 376,97** |
| 5. | A. Jankevičiaus individuali įmonė | Klaipėdos dujų fabriko pirmosios saugyklos atnaujinimas ir pritaikymas Klaipėdos krašto pramonės istorijos bei technikos ir technologijų minties muziejaus veiklos vykdymui | 745 489,98 |
| 6. | Uždaroji akcinė bendrovė „Rūta“ | UAB „Rūta“ kultūros paveldo statinio įveiklinimas: turizmo padalinio atnaujinimas ir aktualizavimas šiandieninėms turizmo reikmėms | 319 887,52 |
| 7. | Lietuvos fotomenininkų sąjungos Kauno skyrius | Pastato (kodas 25023) Kauno miesto sav., Kauno m., Rotušės a. 1, remontas, aktualizavimas ir įveiklinimas | 242 645,71 |
| 8. | Kretingos muziejus | Kretingos dvaro sodybos grafų Tiškevičių rūmų Žiemos sodo – oranžerijos modernizavimas, pritaikant ją asmenims su negalia reikmėms | 474 036,38 |
| 9. | Lietuvos jūrų muziejus | Lietuvos jūrų muziejaus I-os ekspozicinės salės aktualizavimas ir įveiklinimas | 204 238,96 |
| 10. | Vilniaus dailės akademija | Panemunės pilies aktualizavimas ir įveiklinimas | 442 784,54 |
| 11. | Viešoji įstaiga „Tytuvėnų piligrimų centras“ | Tytuvėnų piligrimų centras įveiklinimas ir aktualizavimas | 431 713,56 |

**4. Lėšų poreikis ir finansavimo šaltiniai.**

Papildomas Savivaldybės lėšų poreikis Projektui „Plungės M. Oginskio dvaro sodybos pastato – žirgyno pritaikymas visuomenės kultūros reikmėms (III etapas)“ įgyvendinti – netinkamų finansuoti, bet su Projektu susijusių išlaidų suma – 199 706,98 Eur.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Žemaičių dailės muziejaus 2024 m. sausio 16 d. raštas Nr. 1-6 „Dėl projekto „Plungės M. Oginskio dvaro sodybos pastato – žirgyno pritaikymas visuomenės kultūros reikmėms (III etapas) finansavimo tikslinimo“ – 21 lapas.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Pateikiamas.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pakeisti Plungės rajono savivaldybės tarybos 2023 m. vasario 23 d. sprendimo Nr. T1-52 „Dėl pritarimo įgyvendinti projektą „Plungės M. Oginskio dvaro sodybos pastato – žirgyno pritaikymas visuomenės kultūros reikmėms (III etapas)“, jo įgyvendinimo plano teikimui finansavimui gauti bei lėšų skyrimui“ 3 punktą.

**7. Sprendimo projekto antikorupcinis vertinimas.**

Antikorupcinis vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos ir Žemaičių dailės muziejaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui ir Žemaičių dailės muziejui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai investuoti ES lėšas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Didesnės apimties projektas duos daugiau socialinės naudos, kadangi Plungėje vyks daugiau renginių* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Turės teigiamos įtakos, nes didės Plungės miesto patrauklumas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Teigiamai paveiks regiono plėtrą, nes padidės įgyvendinamų projektų veiklų apimtys, bus pagerinta gyvenimo kokybė ir aplinka* | *Nenumatomas* |
| *Kitoms sritims, asmenims ar jų grupėms* | *Turės teigiamos įtakos Plungės rajono ir miesto gyventojams bei svečiams* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vedėja Žaneta Vaitkuvienė