**Projektas**

|  |
| --- |
| **PLUNGĖS RAJONO SAVIVALDYBĖS  TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS TARYBOS 2021 M. SAUSIO 28 D. SPRENDIMO NR. T1-13 „DĖL PRITARIMO PLUNGĖS RAJONO SAVIVALDYBĖS IR AB „LTG INFRA“ JUNGTINĖS VEIKLOS SUTARČIAI DĖL PROJEKTO „PLUNGĖS MIESTO AUTOBUSŲ IR TRAUKINIŲ STOTIES SUJUNGIMO PROJEKTAS“ ĮGYVENDINIMO IR LĖŠŲ SKYRIMO“ 2 PUNKTO PAKEITIMO** |
| 2024 m. vasario 8 d. Nr. T1- |
| Plungė |

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2021 m. sausio 28 d. sprendimo Nr. T1-13 „Dėl pritarimo Plungės rajono savivaldybės ir AB „LTG Infra“ jungtinės veiklos sutarčiai dėl projekto „Plungės miesto autobusų ir traukinių stoties sujungimo projektas“ įgyvendinimo ir lėšų skyrimo“ 2 punktą ir išdėstyti jį taip:

„2. Skirti ne mažiau kaip 525, 3 tūkst. eurų šio sprendimo 1 punkte nurodytai sutarčiai įgyvendinti.“

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

L. e. Vietos ūkio skyriaus vedėjo pareigas Odeta Petkuvienė

Finansų ir biudžeto skyriaus vedėja Daiva Mažeikienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vedėjo pavaduotojas Arvydas Liutika

**Vietos ūkio skyrius**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2021 M. SAUSIO 28 D. SPRENDIMO NR. T1-13 „DĖL PRITARIMO PLUNGĖS RAJONO SAVIVALDYBĖS IR AB „LTG INFRA“ JUNGTINĖS VEIKLOS SUTARČIAI DĖL PROJEKTO „PLUNGĖS MIESTO AUTOBUSŲ IR TRAUKINIŲ STOTIES SUJUNGIMO PROJEKTAS“ ĮGYVENDINIMO IR LĖŠŲ SKYRIMO“ 2 PUNKTO PAKEITIMO“**

2024 m. sausio 19 d.

Plungė

**1. Parengto sprendimo projekto tikslai, uždaviniai.**

Vykdant Plungės rajono savivaldybės (toliau –Savivaldybė) ir AB „LTG Infra“ (toliau – Partneris) jungtinės veiklos sutarties ir šios sutarties papildomų susitarimų sąlygas, buvo parengtas „Plungės geležinkelio stoties teritorijos, Stoties g. 29 ir prieigų, Stoties g. 29 A ir Stoties g. 35 sutvarkymo pritaikant autobusų stoties veiklai, darbai“, techninis projektas (projektą parengė UAB „Plentprojektas) (toliau – Projektas). Projektas suskirstytas į du etapus. Šiuo metu paskelbtas konkursas Projekto I etapui. I etapas sudarytas iš dviejų dalių, nes yra tvarkomos Partnerio teritorijoje (B dalyje) esančios dangos (už šiuos darbus apmokės Partneris pagal trišalę rangos darbų sutartį) ir Savivaldybės žinioje esanti teritorija (A dalyje) bei bendru susitarimu per Partnerio teritoriją bus paklotas lietaus nuotekų surinkimo tinklas. C dalyje esanti teritorija bus tvarkoma II etapu.

Vykdant viešųjų pirkimų procedūras buvo gauti Tiekėjų pasiūlymai, iš kurių mažiausias pasiūlymas kiekvienai šaliai tenkančių darbų vertės, pasiskirsto taip:

**Savivaldybė – 434 051 Eur be PVM \*1,21 = 525 202,79 Eur su PVM.** Partneris – 47 037,54 Eur be PVM \* 1,21 = 56 915,42 Eur su PVM. Bendra kaina – 582 118,21 Eur su PVM.

Kad būtų užtikrintas Projekto I etapo įgyvendinimas, reikalinga numatyti finansavimą (ne mažesnį kaip 525,3 tūkst. eurų), nes pirminiame sprendimo variante buvo numatytas finansavimas tik iki 100 tūkst. eurų.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Pakeisti Plungės rajono savivaldybės tarybos 2021 m. sausio 28 d. sprendimo Nr. T1-13 „Dėl pritarimo Plungės rajono savivaldybės ir AB „LTG Infra“ jungtinės veiklos sutarčiai dėl projekto „Plungės miesto autobusų ir traukinių stoties sujungimo projektas“ įgyvendinimo ir lėšų skyrimo“ 2 punktą.

**3. Kodėl būtina priimti sprendimą, kokių pozityvių rezultatų laukiama.**

Numačius reikalingą finansavimą bus įgyvendintas Projekto I etapas. Plungės rajono ir miesto gyventojai galės naudotis ne tik bendromis Autobusų ir Traukinių stočių patalpomis, bet ir tinkamai sutvarkytomis prieigomis. Šios teritorijos sutvarkymas užtikrins informacijos suteikimą, tinkamą bei saugų keleivių naudojimąsi viešuoju transportu. Suformuos patrauklų Plungės miesto veidą atvykstantiems Plungės miesto svečiams iš Lietuvos miestų ir kitų valstybių.

**4. Lėšų poreikis ir finansavimo šaltiniai.**

Vadovaujantis trišalės rangos darbų sutartimi, darbų atlikimo terminas – 11 mėnesių nuo sutarties įsigaliojimo dienos. O sutarties galiojimo terminas – 16 mėnesių. Sutartis, veiklų grafikas nėra dar pasirašyti, nes tebevyksta pasiūlymų vertinimas. Dalis finansavimo (200 tūkst. eurų) yra numatyta 2024 m. Savivaldybės biudžeto 008 programos vienos ir priemonių projekte. Iki reikiamos 525,3 tūkst. eurų sumos trūksta – 325,3 tūkst. eurų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nepateikiama.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Sprendimo projekto lyginamasis variantas pridedamas.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Vietos ūkio skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Vietos ūkio skyriui, Finansų ir biudžeto skyriui, Buhalterinės apskaitos skyriui.

**11. Kita svarbi informacija.**

PRIDEDAMA:

Projekto sprendiniai, 1 lapas.

Darbų pasiskirstymo zonų nustatymas, 1 lapas.

**12.** **Numatomo teisinio reguliavimo poveikio vertinimas**\*

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Reikalinga ženkli lėšų suma, kad būtų įgyvendintas projektas* |
| *Socialinei aplinkai* | *Sudarytos galimybės visiems gyventojams naudotis viešuoju transportu* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Gyventojai bus skatinami naudojantis visuomeniniu nemokamu transportu, todėl bus mažinamas oro užterštumas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vedėjo pavaduotojas Arvydas Liutika